open-index/open-wikipedia-markdown huggingface dataset:
ลอนดอนบริดจ์อิสฟอลลิงดาวน์

"**ลอนดอนบริดจ์อิสฟอลลิงดาวน์**" (London Bridge Is Falling Down;  สะพานลอนดอนร่วงลงมา) หรือรู้จักในชื่อว่า "**มายแฟร์เลดี**" (My Fair Lady) หรือ "**ลอนดอนบริดจ์**" (London Bridge) เป็นบทร้อยกรองสำหรับเด็กและการละเล่นร้องเพลงของอังกฤษดั้งเดิม ซึ่งพบได้ในหลากหลายรูปแบบทั่วโลก บทร้อยกรองมีเนื้อหาเกี่ยวกับความทรุดโทรมของสะพานลอนดอนและความพยายามในการบูรณะทั้งในเชิงจริงหรือเพ้อฝัน ประวัติความเป็นมาอาจย้อนไปถึงบทร้อยกรองและการละเล่นที่เกี่ยวข้องกับสะพานในสมัยกลางตอนปลาย แต่บันทึกของบทร้อยกรองในภาษาอังกฤษที่เก่าแก่ที่สุดมาจากศตวรรษที่ 17 เนื้อเพลงถูกพิมพ์ครั้งแรกในรูปแบบที่ใกล้เคียงกับสมัยใหม่ในช่วงกลางศตวรรษที่ 18 และได้รับความนิยมโดยเฉพาะในอังกฤษและสหรัฐอเมริกาในช่วงศตวรรษที่ 19

ทำนองสมัยใหม่ได้รับการบันทึกครั้งแรกในปลายศตวรรษที่ 19 มีดัชนีเพลงพื้นบ้านเราด์หมายเลข 502 มีคำอธิบายจำนวนมากที่พยายามอธิบายความหมายของบทร้อยกรองและตัวตนของ "สตรีผู้สง่างาม" (fair lady) ในบท บทร้อยกรองนี้เป็นที่รู้จักกันดีและได้รับการอ้างอิงในงานวรรณกรรมและวัฒนธรรมประชานิยมที่หลากหลาย

## บทร้อยกรอง
บทร้อยกรองมีเนื้อความที่แตกต่างกัน บทร้อยกรองที่พบบ่อยมากที่สุดมีเนื้อความดังนี้:

London Bridge is falling down,
Falling down, falling down,
London Bridge is falling down,
My fair lady

บางรูปแบบใช้เนื้อความว่า:

London Bridge is broken down,
Broken down, broken down...

## ทำนอง

 \relative d''{
   \key d \major
   \time 2/4

% 1st time
   a8. (b16 a8 g8 fis8 g8 a4) e8 (fis8 g4) fis8 (g8 a4)

% 2nd time
   a8. (b16 a8 g8 fis8 g8 a4) e4 (a4 fis8 d4.)
  }


## อ้างอิง

## แหล่งข้อมูลอื่น
* 

หมวดหมู่:คติชนอังกฤษ
Mycetomorpha

***Mycetomorpha*** เป็นสกุลของสัตว์พวกกุ้งกั้งปูที่อยู่ในวงศ์ **Mycetomorphidae**

สปีชีส์ในสกุลนี้พบในอะแลสกา และญี่ปุ่น

สปีชีส์ในสกุลนี้ ได้แก่:

**[[Mycetomorpha albatrossi]]* 
**[[Mycetomorpha vancouverensis]]* 

## อ้างอิง

หมวดหมู่:สัตว์พวกกุ้งกั้งปู
สัญญาณลับ ล่าข้ามเวลา

***สัญญาณลับ ล่าข้ามเวลา*** () เป็นซีรีส์ทางโทรทัศน์แนวแฟนตาซีของเกาหลีใต้ปี ค.ศ. 2016 ที่นำแสดงโดยอี เจ-ฮุน คิม ฮเย-ซู และโช จิน-อุง มีเค้าโครงมาจากภาพยนตร์ฮอลลีวูดในปี ค.ศ. 2000 เรื่อง *[[เจาะเวลาผ่าความถี่ฆ่า]]* (Frequency) และได้รับแรงบันดาลใจจากเหตุการณ์อาชญากรรมที่เกิดขึ้นจริงในเกาหลีใต้ รวมถึงคดีฆาตกรรมต่อเนื่องที่ฮวาซ็อง ซีรีส์นี้ออกอากาศทางช่องทีวีเอ็น ตั้งแต่วันที่ 22 มกราคม ถึง 12 มีนาคม ค.ศ. 2016 ในวันศุกร์และวันเสาร์ เวลา 20:30 น. (เวลามาตรฐานเกาหลี) จำนวน 16 ตอน

ซีรีส์เรื่องนี้ได้รับเสียงชื่นชมอย่างกว้างขวางจากผู้ชมและนักวิจารณ์ทั้งในด้านเรื่องราวและการแสดง  นอกจากนี้ยังเป็นหนึ่งในละครเกาหลีที่มีเรตติ้งสูงสุดในประวัติศาสตร์เคเบิลทีวีด้วยจำนวนผู้ชมสูงสุดที่ 12.544%

## โครงเรื่อง
นักวิเคราะห์พฤติกรรมอาชญากร พัก แฮ-ย็อง (อี เจ-ฮุน) ไขคดีลักพาตัวที่เกี่ยวข้องกับผู้ร้ายที่หายตัวไปหลังจากเกิดอาชญากรรมด้วยเครื่องรับส่งวิทยุลึกลับที่เขาหยิบขึ้นมา ความสำเร็จของคดีนี้ก่อให้เกิดการจัดตั้งทีมไขคดีที่ยังปิดไม่ลงที่นำโดยสายสืบ ชา ซู-ฮย็อน (คิม ฮเย-ซู) ซึ่งได้ค้นหาที่ปรึกษาที่หายไปนานของเธอคือสายสืบ อี แจ-ฮัน (โช จิน-อุง) ในช่วง 15 ปีที่ผ่านมา ด้วยความช่วยเหลือจากแจ-ฮัน ผู้ที่อยู่อีกด้านของเครื่องรับส่งวิทยุ แฮ-ย็องสามารถไขคดีอื่น ๆ ที่ยังปิดไม่ลง ในขณะที่เขายังช่วยแจ-ฮันไขคดีอื่น ๆ อีกด้วย

## นักแสดง
### นักแสดงหลัก
* อี เจ-ฮุน รับบท พัก แฮ-ย็อง
:นักวิเคราะห์พฤติกรรมอาชญากรที่พบเครื่องรับส่งวิทยุโดยบังเอิญและใช้มันเพื่อไขคดีที่ยังปิดไม่ลง
* คิม ฮเย-ซู รับบท ชา ซู-ฮย็อน
:เจ้าหน้าที่ตำรวจหญิงคนแรกในหน่วยเฉพาะกิจ เธอกลายเป็นหัวหน้าหน่วย Seoul cold case squad
* โช จิน-อุง รับบท อี แจ-ฮัน
:เจ้าหน้าที่ตำรวจที่ไม่ค่อยเข้าสังคมจากในอดีตที่สร้างสายสัมพันธ์กับแฮ-ยัง

## ผลตอบรับ
เมื่อออกอากาศตอนแรก ซีรีส์เรื่องนี้ได้รับความสนใจจากการสานต่อคดีที่เกิดขึ้นจริงในโครงเรื่องและได้รับเรทติ้งสูง ด้วยเรทติ้งตอนจบที่ 12.54% เป็นหนึ่งในละครเกาหลีที่มีเรทติ้งสูงสุดในประวัติศาสตร์เคเบิลทีวี

## ดัดแปลง
* ในวันศุกร์ที่ 20 มกราคม พ.ศ. 2566 23:23 สัญญา สัญญาณ ซึ่งเป็นเวอร์ชั่นรีเมคของ สัญญาณลับ ข้ามเวลา ในประเทศไทย เริ่มต้นออกอากาศทางทรูโฟร์ยู

## อ้างอิง

หมวดหมู่:ละครโทรทัศน์ช่องทีวีเอ็น‎
ฮินะ โยมิยะ

**ฮินะ โยมิยะ** (, 26 มีนาคม 2000 -) เป็นนักพากย์หญิง ชาวญี่ปุ่น เกิดที่จังหวัดนาระ สังกัดอยู่อาโอนิโปรดักชัน เธอเริ่มอาชีพของเธอในปี พ.ศ. 2563 และได้รับบทบาทต่าง ๆ เช่น ยางิ โนโดกะ ใน *[[ซีเล็กชันโปรเจ็กต์]],* อินุอิ ชินจุ ใน *[[หนุ่มเย็บผ้ากับสาวนักคอสเพลย์]]*, ยามาดะ อันนะ ใน *[[เธอผู้อันตรายต่อใจผม]]* และ ทากามัตสึ โทโมริ ใน *[[บันโดริ|แบงดรีม! It's MyGo!!!!!]]*

## ประวัติ
โยมิยะเกิดที่จังหวัดนาระ เมื่อวันที่ 26 มีนาคม พ.ศ. 2543 ในปี พ.ศ. 2562 เธอได้เข้าร่วมออดิชั่นเพื่อรับบทนำในซีรีส์อนิเมะเรื่อง ซาคุกัน ซึ่งเธอได้กลายเป็นหนึ่งในเจ็ดผู้เข้ารอบสุดท้าย แม้ว่าท้ายที่สุดแล้วเธอจะไม่ได้รับบทบาทนี้ แต่เธอก็ได้ร่วมงานกับเอเจนซี่อาโอนิโปรดักชัน ในปีต่อมา

โยมิยะได้รับบทหลักครั้งแรกในซีรีส์อนิเมะในปี พ.ศ. 2564 โดยพากย์เสียง ยางิ โนโดกะ ใน ซีเล็กชันโปรเจ็กต์ ในปีต่อมาเธอรับบทเป็น อินุอิ ชินจุ ใน *[[หนุ่มเย็บผ้ากับสาวนักคอสเพลย์]]*, จินนี ฟิน เดอ ซัลวาน ใน *[[ชีวิตใหม่ไม่ธรรมดาของราชาปีศาจขี้เหงา]]*, และ มิกาเงะ ซากุราโกะ ใน *[[ขอรุกเข้าไปใกล้ ๆ ใจเธอ]]* ในปี พ.ศ. 2566 เธอรับบทเป็น เรนี ไซแอน ใน *[[การปฏิวัติเวทมนตร์ขององค์หญิงเกิดใหม่กับยัยคุณหนูยอดอัจฉริยะ]]* และ ยามาดะ อันนะ ใน *[[เธอผู้อันตรายต่อใจผม]]* ในเดือนมีนาคม พ.ศ. 2567 เธอเป็นหนึ่งในผู้รับรางวัลนักพากย์หน้าใหม่ยอดเยี่ยมในงาน เซยูอะวอดส์ ครั้งที่ 18

## ผลงานพากย์
### ซีรีส์อนิเมะ

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2543
หมวดหมู่:บุคคลจากจังหวัดนาระ
หมวดหมู่:นักพากย์หญิงชาวญี่ปุ่น
หมวดหมู่:บุคคลที่ได้รับรางวัลเซยูอะวอดส์
โทชินาริ ฟูกามาจิ

**โทชินาริ ฟูกามาจิ** (深町 寿成, ふかまち としなり, 29 สิงหาคม  -) เป็นนักพากย์ชายชาวญี่ปุ่น เกิดที่จังหวัดยามางาตะ สังกัด aptepro inc.

## ผลงานพากย์
* *[[อาชีพกระจอกแล้วทำไม ยังไงข้าก็เทพ]]* (ฮาจิเมะ นางุโมะ)
* *[[ชีวิตใหม่ไม่ธรรมดาของราชาปีศาจขี้เหงา]]* (อาร์ด เมเทออร์)
* *[[สาวน้อยกับเรื่องลามกฝังใจ]]* (ชูเฮย์ โยเนซึกะ)
* *[[เหล่าผู้กล้าระแวงสังคมรวมตัวกู้โลก]]* (อเล็กซ์)
* *[[ผลไม้วิวัฒนาการ: ชีวิตผู้ชนะแบบไม่ทันตั้งตัว]]* (บรัด เลฟ ไคเซอร์)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดยามางาตะ
หมวดหมู่:นักพากย์ชายชาวญี่ปุ่น
จังหวัดโปนเตแบดรา

**โปนเตแบดรา** () เป็นจังหวัดหนึ่งของประเทศสเปนตามแนวชายฝั่งแอตแลนติกในยุโรปตะวันตกเฉียงใต้ ตั้งอยู่ทางตะวันตกเฉียงใต้ในแคว้นกาลิเซีย และมีพื้นที่ติดกับจังหวัดอาโกรุญญา, จังหวัดลูโก, จังหวัดโอว์แรนเซ, ประเทศโปรตุเกส และมหาสมุทรแอตแลนติก โปนเตแบดรามีภาษาทางการคือภาษาสเปนและภาษากาลิเซีย และมีหน่วยงานราชการที่กำกับดูแลคือคณะผู้แทนจังหวัดโปนเตแบดราซึ่งเทียบได้กับสภาจังหวัด โดยมีสำนักงานใหญ่อยู่ที่เมืองโปนเตแบดราซึ่งให้บริการโดยตรงแก่ประชาชนในด้านต่าง ๆ

ประชากรของจังหวัดโปนเตแบดราในปี 2019 มีทั้งหมด 942,665 คน โดย 9% อาศัยอยู่ในเมืองหลักอย่างเมืองโปนเตแบดรา และ 28% อาศัยอยู่ในบิโก

## ภูมิศาสตร์

จังหวัดโปนเตแบดราถูกแม่น้ำเลเรซแบ่งเป็นสองฝั่ง โดยสถานที่ท่องเที่ยวสำคัญส่วนใหญ่ของจังหวัดอยู่ทางตอนใต้ของแม่น้ำ นอกจากนี้ยังมีอาคารสำคัญทางประวัติศาสตร์ อนุสาวรีย์ และโบสถ์หลายแห่ง

จังหวัดโปนเตแบดรามีอุทยานแห่งชาติหมู่เกาะแอตแลนติกแห่งกาลิเซียตั้งอยู่ โดยอุทยานแห่งชาตินี้มีพื้นที่อยู่ในจังหวัดใกล้เคียงอย่างจังหวัดอาโกรุญญาและประกอบไปด้วยเกาะอองส์ หมู่เกาะซิเอส เกาะซัลโบรา และเกาะโกร์เตกาดา

## ภูมิอากาศ
จังหวัดโปนเตแบดรามีภูมิอากาศแบบอบอุ่นชื้นภาคพื้นสมุทร โดยมีอากาศค่อนข้างแห้งและอุ่นในฤดูร้อน ขณะที่ฤดูหนาวอากาศเย็นและชื้นมาก

## ประชากร
เมืองที่มีประชากรมากที่สุดในจังหวัดโปนเตแบดราคือเมืองบิโกซึ่งมีประชากร 293,837 คน ในขณะที่เมืองหลักอย่างโปนเตแบดรามีประชากร 83,260 คน โดยในจังหวัดนี้มีเทศบาลทั้งหมด 62 แห่ง ตัวอย่างรายชื่อเทศบาลตามจำนวนประชากรเช่น บิลาการ์ซิอาเดอาโรว์ซา (37,456 คน), เรโดนแดลา (29,218 คน) และกังกัส (26,542 คน)

## อ้างอิง

## แหล่งข้อมูลอื่น

โปนเตแบดรา
อายาเนะ ซากูระ

**อายาเนะ ซากูระ** (佐倉 綾音, さくら あやね, 29 มกราคม 1994) เป็นนักพากย์หญิง ชาวญี่ปุ่น เกิดที่เอบิซุ เขตชิบุยะโตเกียว สังกัดอาโอนิโปรดักชัน

## ผลงานพากย์
* *[[บ้านของเสียงหัวใจ]]* (มิชิมะ อาสุกะ)
* *[[สาวใสหัวใจบ้านทุ่ง]]* (โคชิงายะ นัตสึมิ)
* *[[ความลับสุดยอดของคุณพ่อเลี้ยงเดี่ยว]]* (คาเกอิ อามิ)
* *[[จะคนไหนก็แฟนสาว]]* (ซากิ ซากิ)
* *[[มิเอรุโกะจัง ใครว่าหนูเห็นผี]]* (นิงุเรโด ยูเลีย)
* *[[สปาย × แฟมิลี]]* (ฟีโอนา ฟรอสต์)
* *[[ห้องเรียนจารชน]]* (ซารา)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2537
หมวดหมู่:บุคคลจากโตเกียว
หมวดหมู่:นักพากย์หญิงชาวญี่ปุ่น
หมวดหมู่:บุคคลที่ได้รับรางวัลเซยูอะวอดส์
ดาบพิฆาตอสูร เดอะมูฟวี่: สู่หมู่บ้านช่างตีดาบ

***ดาบพิฆาตอสูร เดอะมูฟวี่: สู่หมู่บ้านช่างตีดาบ*** (; ) เป็นภาพยนตร์อนิเมะแนวแอ็กชันดาร์กแฟนตาซีจากประเทศญี่ปุ่นในปี 2023 ภาพยนตร์ได้โครงเรื่องจากชุดหนังสือการ์ตูนแนว *[[โชเน็ง]]* เรื่อง *[[ดาบพิฆาตอสูร]]* ของโคโยฮารุ โกโตเกะโดยภาพยนตร์เรื่องนี้ถือเป็นภาคปฐมฤกษ์ของภาคหมู่บ้านช่างตีดาบ โดยเป็นการนำ 2 ตอนสุดท้ายของภาคย่านเริงรมย์ มาเรียบเรียงเนื้อหาร่วมกับตอนที่ 1 ของภาคหมู่บ้านช่างตีดาบ และเปิดให้รับชมก่อนใครทั่วโลกในเดือนกุมภาพันธ์ กำกับโดย ฮะรุโอะ โซะโตะซะกิ และเขียนบทโดยทีมงานยูโฟเทเบิล ภาพยนตร์ผลิตโดยยูโฟเทเบิล ร่วมกับอะนิเพล็กซ์และสำนักพิมพ์ชูเอชะ

ภาพยนตร์เข้าฉายรอบปฐมทัศน์ในวันที่ 3 กุมภาพันธ์ ค.ศ. 2023 ในญี่ปุ่น และมีกำหนดฉายทั่วโลกรวมถึงประเทศไทยในช่วงเดียวกัน เพื่อให้สอดคล้องกับกำหนดการฉายของอนิเมะซีซันที่ 3 ที่มีกำหนดออกฉายทางโทรทัศน์ในเดือนเมษายน โดยภาพยนตร์เรื่องนี้เข้าฉายทั้งในระบบปกติ ระบบไอแมกซ์และไอแมกซ์ เลเซอร์ และระบบดอลบี แอทมอส รวมกว่า 1,400 โรงในญี่ปุ่น

## โครงเรื่อง

หลังจากที่พวกทันจิโร่สามารถเปิดโปงความลับของย่านเริงรมย์ และเอาชนะอสูรข้างขึ้นลำดับที่ 6 สองพี่น้องดาคิและกิวทาโร่ ได้สำเร็จ ทันจิโร่ที่ฟื้นจากอาการนิทรากว่า 2 เดือน ก็เริ่มฟื้นสภาพกลับเข้าสู่อาการปกติ และเริ่มเตรียมความพร้อมที่จะออกเดินทางครั้งใหม่ แต่เขากลับได้รับจดหมายจาก ฮากาเนะซึกะ โฮตารุ ผู้ที่ตีดาบนิจิรินให้ว่าจะไม่มีดาบนิจิรินให้ทันจิโร่ใช้งานอีก ทันจิโร่จึงออกเดินทางไปยังหมู่บ้านช่างตีดาบเพื่อไปคุยกับฮากาเนะซึกะ และขอให้เขาสร้างดาบนิจิรินให้ใหม่ แต่เมื่อไปถึง ทันจิโร่ก็พบว่าฮากาเนะซึกะไม่ได้อยู่ที่นั่น และหายไปไหนไม่รู้ เขาจึงไม่มีทางเลือกนอกจากพักผ่อนอยู่ที่หมู่บ้านจนกว่าจะตามหาตัวฮากาเนะซึกะจนพบ

อีกด้านหนึ่งการประชุมใหญ่ของเหล่าอสูรข้างขึ้นได้เริ่มต้นขึ้น การสูญเสียอสูรข้างขึ้นอย่างดาคิและกิวทาโร่ ก็ทำให้ คิบุซึจิ มุซัน ไม่พอใจต่อความแข็งแกร่งของเหล่าอสูรยิ่งนัก และเพื่อเป็นการสังเวยต่อการสูญเสียครั้งนี้ มุซัน ได้เตรียมแผนที่จะเอาคืนเหล่านักล่าอสูรรอไว้เรียบร้อยแล้ว แต่ก่อนจะเริ่มแผน เกียกกะ และฮังเท็งงู ก็มีแผนลับมาเสนอ และถ้าสำเร็จมันจะดีต่อเหล่าอสูรมาก มุซันจึงยอมให้เกียกกะ และฮังเท็งงู ออกเดินทางไปทำตามแผน

และแล้วการพบกันที่ไม่ควรจะเกิดขึ้นระหว่างนักล่าอสูร และอสูรข้างขึ้น ก็เริ่มต้นขึ้น ณ "หมู่บ้านช่างตีดาบ"

## นักพากย์

## แหล่งข้อมูลอื่น
*  
*  

หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ดาบพิฆาตอสูร
หมวดหมู่:อนิเมะและมังงะเกี่ยวกับการล้างแค้น
หมวดหมู่:โยไกในอนิเมะและมังงะ
หมวดหมู่:ปีศาจในภาพยนตร์
หมวดหมู่:อนิเมะและมังงะดาร์กแฟนตาชี
หมวดหมู่:ภาพยนตร์อนิเมะที่ออกฉายในปี พ.ศ. 2566
หมวดหมู่:ภาพยนตร์ที่ออกฉายในปี พ.ศ. 2566
หมวดหมู่:ฆาตกรรมหมู่ในบันเทิงคดี
หมวดหมู่:ภาพยนตร์แอนิเมชันโตโฮ
หมวดหมู่:ภาพยนตร์อนิเมะที่สร้างจากมังงะ
หมวดหมู่:ภาพยนตร์ที่มีฉากในยุคไทโช
หมวดหมู่:ภาพยนตร์อนิเมะที่มีผลต่อเนื้อเรื่องหลัก
หมวดหมู่:ยูโฟเทเบิล
หมวดหมู่:อะนิเพล็กซ์
แซร์กวาไม้แห่งภูมิภาคคาร์เพเทียนในโปแลนด์และยูเครน

**แซร์กวาไม้แห่งภูมิภาคคาร์เพเทียนในโปแลนด์และยูเครน** (; ) หมายถึงกลุ่มของโบสถ์ออร์ทอดอกซ์และโบสถ์คาทอลิกตะวันออก (, *แซร์กวา*) ที่สร้างขึ้นจากไม้ในประเทศโปแลนด์และประเทศยูเครน และได้รับการขึ้นทะเบียนเป็นแหล่งมรดกโลกจากยูเนสโกใน พ.ศ. 2556 พร้อมด้วยข้อความอธิบายว่า:

## แซร์กวาที่ขึ้นทะเบียน
### โปแลนด์

### ยูเครน

## อ้างอิง


หมวดหมู่:แหล่งมรดกโลกในประเทศโปแลนด์
หมวดหมู่:แหล่งมรดกโลกในประเทศยูเครน
แม่ยั่วพระพี่

**แม่ยั่วพระพี่** หรือ บางที่สะกดว่า **แม่หยัวพระพี่** เป็นเทวีพื้นเมืองหรือผีสตรีอันได้รับการยกย่องเป็นนางบรรพชนสมัยอาณาจักรอยุธยา เช่นเดียวกับ **พระขพุงผี** ในสมัยอาณาจักรสุโขทัย เป็นเจว็ดทำเป็นรูปผู้สตรียืน เป็นเจว็ดก็คือเทวรูปในศาสนาพื้นเมืองเดิมของไทยอันเป็นตัวแทนเทพยดาของศาสนาพื้นเมืองเดิมของไทย

## ที่มาและบทบาท
แม่ยั่วพระพี่ถูกเรียกว่าเป็นเจว็ดผีหลวง ในกฎมณเฑียรบาลสมัยอาณาจักรอยุธยา ปรากฏว่าแม่ยั่วพระพี่ประทับในตำหนัก (บางครั้งเรียกมณฑป) เรียกประหนึ่งเป็นตำหนักพระภรรยาเจ้า เช่นตำหนักสมเด็จพระอรรคมเหสีพระภรรยา และตำหนักแม่หยัวเมืองทั้ง 2 ที่เหลือคือพระสนม เรียกเรือน และนางนั้นมีศักดามาก เป็นประธานที่สำคัญที่สุดใน **พระราชพิธีเพาะบก** ของพระราชพิธีสิบสองเดือนสมัยอาณาจักรอยุธยา และจะมารับไปประกอบพระราชพิธีบรรทมด้วยนั้น พระมเหสีและแม่หยัวเมืองทั้งหลายต้องมารับแต่ตีนปราสาทแล้วส่งเจว็ดกันเป็นทอด ๆ ไปให้บรรทมกับพระเจ้าแผ่นดิน แสดงว่าแม่หยัวพระพี่เป็นเมียผีใหญ่กว่าใคร อันธรรมเนียมปฏิบัติในพระราชพิธีนี้คล้ายตำนานของพระเจ้าแผ่นดินกัมพูชาสมัยเมืองพระนครหลวงที่โจว ต้ากวานราชทูตจีนสมัยราชวงศ์หยวนบันทึกว่าพระเจ้าแผ่นดินกัมพูชาสมัยเมืองพระนครหลวงนั้นต้องบรรทมด้วยกับนางนาคที่ปราสาทพิมานอากาศทุกคืน นาคนี้ก็น่าจะเป็นผีหลวงเมืองพระนครเมืองพระนครก็ว่าได้ แม่ยั่วพระพี่ ก็อาจเป็นเจ้าที่มีเดชะปกครองโลกวิญญาณในดินแดนอยุธยา ตามหลักมานุษยวิทยานั้นเป็นการรำลึกถึงสตรีผู้นำคนท้องถิ่น แม่ยั่วพระพี่หมายถึงผู้หญิงที่เป็นพี่ หรือเป็นใหญ่มาก่อนในดินแดนสุวรรณภูมิ และแม่หยัวเมืองแปลว่าผู้หญิงผู้อยู่เหนือเมือง คือเป็นใหญ่มาก่อน

## พระราชพิธีเพาะบก
ในสมัยอาณาจักรอยุธยา ในกฎมณเฑียรบาลตอนหนึ่งกล่าวถึงพระราชพิธีเบาะพก มีในเดือนแรม 11 ค่ำ ไม่ได้ระบุเดือนโดยในพิธีเริ่มด้วยการถวายบังคมสมโภช แม่หยัวพระพี่สามวัน แห่เครื่องพิธี เช่น เทียนทอง, สังข์, ปลาทอง, เต่าทอง, ตระพัง, พานข้าวตอก, มีดไพล เป็นต้นและอัญเชิญเจว็ดแม่ยั่วพระพี่มาโดยพระที่นั่งราเชนทรยาน ต่อจากนั้นพระเจ้าแผ่นดินประกอบพิธีกรรมบรรทมด้วยแม่ยั่วพระพี่ ถึงไม่ปรากฏแน่ชัดว่าคือพิธีอะไรแต่แสดงให้เห็นถึงความสำคัญของแม่หยัวเมืองก่อนที่ความหมายจะกลายเป็นตำแหน่งของพระสนมในพระมหากษัตริย์สมัยอยุธยาแทนที่ต่อมา
ในสมัยรัตนโกสินทร์ ไม่ปรากฏคติของ **แม่ยั่วพระพี่** สืบต่อมาแล้ว ปรากฏแต่นามของพระราชพิธีและรายละเอียดของพิธีกรรมซึ่งแตกต่างจากสมัยอยุธยาในพระราชพิธีสิบสองเดือนสมัยรัตนโกสินทร์ในเดือนสี่แทน

## ดูเพิ่ม
* พระขพุงผี
* เจ้าแม่ทับทิม 
* เจ้าแม่ทอหูก
* พระหลักเมือง
* พระเทพบิดร
* พระสยามเทวาธิราช

## อ้างอิง

หมวดหมู่:เทวดาตามความเชื่อของไทย
หมวดหมู่:อาณาจักรอยุธยา
หมวดหมู่:พระราชพิธี
หมวดหมู่:คติชนเอเชีย
หมวดหมู่:ผี
หมวดหมู่:เทวี
หมวดหมู่:ผู้หญิงไทย
อิม จี-ย็อน

**อิม จี-ย็อน** (; ; เกิด 23 มิถุนายน ค.ศ. 1990) เป็นนักแสดงชาวเกาหลีใต้ เข้าสู่วงการบันเทิงจากการเป็นนักแสดงนำในภาพยนตร์อีโรติกเรื่อง *[[แรงรักมรณะ (ภาพยนตร์เกาหลีใต้)|แรงรักมรณะ]]* (2014). ซึ่งจากผลงานการแสดงนำในภาพยนตร์เรื่องดังกล่าวทำให้เธอได้รับรางวัลนักแสดงหญิงหน้าใหม่ยอดเยี่ยม จากสมาคมนักวิจารณ์ภาพยนตร์เกาหลี และได้รับการเสนอชื่อให้เข้าชิงรางวัลแพ็คซังอาร์ทส์อะวอร์ดส์ ก่อนจะมีผลงานเรื่องต่อมาใน *[[2 ทรราช โค่นบัลลังก์]]* (2015) และแสดงละครโทรทัศน์เรื่อง *[[สังคมไฮโซ]]* (2015) ซึ่งทำให้เธอได้รับรางวัลเอแพนสตาร์อะวอดส์และรางวัลละครเกาหลี โดยเธอมีผลงานการแสดงในละครชุดทางโทรทัศน์ที่ได้รับความนิยมเรื่องอื่น ๆ เช่น *[[เดิมพันบัลลังก์เดือด]]* (2016), *[[ลุ้นรักตามสายลม (ละครชุด)|ลุ้นรักตามสายลม]]* (2016–2017), *[[เวลคัมทูไลฟ์]]* (2019), *[[ทรชนคนปล้นโลก: เกาหลีเดือด]]* (2022) และมาประสบความสำเร็จกับเรื่อง *[[เดอะกลอรี]]* (2022–2023) ที่ทำให้เธอได้รับรางวัลแพ็คซังอาร์ทอะวอดส์ สาขานักแสดงสมทบหญิงยอดเยี่ยม โดยนอกจากผลงานละครแล้วเธอยังมีผลงานภาพยนตร์ที่ประสบความสำเร็จใน *[[สงครามพนัน : แจ็คตาเดียว]]* (2019), *[[สปิริตวอล์กเกอร์ สลับร่าง ล้างบางนรก]]* (2021)

## ผลงานการแสดง
### ภาพยนตร์

### ละครโทรทัศน์

## อ้างอิง

หมวดหมู่:บุคคลที่เกิดในปี พ.ศ. 2533
หมวดหมู่:นักแสดงเกาหลีใต้
หมวดหมู่:นักแสดงหญิงชาวเกาหลีใต้
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:นักแสดงหญิงชาวเกาหลีใต้ในศตวรรษที่ 21
หมวดหมู่:บุคคลจากโซล
หมวดหมู่:นักแสดงหญิงจากโซล
พระเจ้าธรรมโศรกราช

**พระธรรมาโศกราช** (**เขมร**: ធម្មាសោករាជ; **อักษรโรมัน**: Thomma Saok) พระมหากษัตริย์แห่งจักรวรรดิเขมรพระองค์ที่ 37 เป็นพระราชโอรสองค์สุดท้ายของพระบรมลำพงษ์ราชา และเป็นพระอนุชาของพระบรมรามา มีพระนามเดิมว่า เจ้าพญาแก้วฟ้า

หลังจากพระบรมรามา พระเชษฐาถูกวางยาพิษปลงพระชนม์ และพระญาติวงศ์ เสนาบดีได้การถวายพระเพลิงพระบรมศพแล้ว พระราชมารดาจึงให้ไปรับเจ้าพญาแก้วฟ้ามาครองราชสมบัติ ทรงพระนามว่า สมเด็จพระศรีธรรมโศกราชธิราชรามาธิบดี (ปีเสด็จขึ้นครองราชย์ แต่ละหลักฐานระบุไว้ต่างกัน พระราชพงศาวดารพระมหากษัตริย์เสวยราชสมบัติในกรุงกัมพูชาธิบดีเป็นลำดับเรียงมา ระบุปี พ.ศ. 1913 ขณะที่พระราชพงศาวดารกรุงกัมพูชา ฉบับออกญาวังวรเวียงชัย (ชวน) ได้เพิ่มกษัตริย์กัมพูชาอีก 2 พระองค์ก่อนถึงรัชกาลนี้ คือ พระธรรมโศกราชมหาราชาธิราช (พ.ศ. 1916–1936) และพระศรีสุริโยวงษ์ (พ.ศ. 1900–1906) จากนั้น จึงเป็นรัชกาลพระบรมอโศกราชมหาราชาธิราช ขึ้นครองราชย์เมื่อ พ.ศ. 1957 ส่วนเอกสารมหาบุรุษเขมร ระบุปี พ.ศ. 1917)

เมื่อพระองค์ขึ้นเสวยราชย์ ทรงปฏิบัติตามหลักทศพิธราชธรรม และทรงเจริญสัมพันธไมตรีกับราชสำนักจีน สมัยราชวงศ์หมิง และได้ส่งทูตไปยังเมืองจีนในปี พ.ศ. 1920 และ 1926 ซึ่งเป็นที่รู้จักในนาม "สมเด็จเจ้าพระยากัมพูชา”

## อ้างอิง
หมวดหมู่:พระมหากษัตริย์กัมพูชา
พระบรมรามา

**พระบรมรามา** (**เขมร**: បរមរាមា; **อักษรโรมัน**: Barom Reamea) หรือ **พระบรมรามาธิบดี** (**เขมร**: បរមរាមាធិបតី; **อักษรโรมัน**: Barom Reameathibtei) พระมหากษัตริย์แห่งจักรวรรดิเขมรพระองค์ที่ 36 มีพระนามเดิมว่า เจ้าพญาคำขัด
 
พระบรมรามา เป็นพระราชโอรสองค์แรกของพระบรมลำพงษ์ราชาและพระขนิษฐาของพระศรีสุริโยวงษ์ ตามที่พงศาวดารเมืองละแวก จ.ศ. 1158 ได้กล่าวว่า พระศรีสุริโยวงษ์ มีพี่นางและน้องสัตรี พี่นางมีราชบุตร 1 พระองค์คือ เจ้าพญาอินทราชา น้องสัตรีนั้นมีพระราชบุตร 2 พระองค์ คือ เจ้าพญาคำขัด และเจ้าพญาแก้วฟ้า พระศรีสุริโยวงษ์ ยกนางสันทนิตราให้ครองรักกันกับอินทราชา แล้วจะให้เจ้าพญาอินทราชาเสวยราชย์แทนพระองค์ เจ้าพญาคำขัดลอบฆ่าเจ้าพญาอินทราชาเสีย และเอานางสันทนิตรามาเป็นภรรยา พระศรีสุริโยวงษ์ทรงพระโกรธ มิให้เจ้าพญาคำขัดเสวยราชย์ จะให้ขุนเทพมนตรี เสวยราชย์แทนพระองค์ ครั้นขุนเทพมลตรีมาถึงกลางทาง เจ้าพญาคำขัดกับพรรคพวกฆ่าขุนเทพมนตรีเสีย แลเสนาบดีทั้งปวงกราบทูลอ้อนวอนพระศรีสุริโยวงษ์จะขอให้พญาคำขัดเสวยราชย์ พระศรีสุริโยวงษ์ก็หายโกรธ เสวยราชย์มากำหนดได้ 3 ปี จะยกราชสมบัติให้พญาคำขัด ทรงพระนาม รามาธิบดี แลนางสันทนิตรานั้นเป็นพระมเหสี ทรงพระนาม สมเด็จพระภัควะดีศรีสันทนิตรา แล้วมีพระมเหสีองค์หนึ่งเป็นบุตรเจ้าเมืองบางคาง (ปราจีนบุรี) มีพระราชบุตร 2 พระองค์คือ เจ้าพญาคามยาต และนางสันทนิตรา 

พระราชพงศาวดารกรุงกัมพูชา ฉบับออกญาวังวรเวียงชัย (ชวน) ระบุปีขึ้นครองราชย์เมื่อ พ.ศ. 1906 พระราชพงศาวดารพระมหากษัตริย์เสวยราชสมบัติในกรุงกัมพูชาธิบดีเป็นลำดับเรียงมา ระบุปี พ.ศ. 1909 และเอกสารมหาบุรุษเขมร ระบุปี พ.ศ. 1913

## อ้างอิง

* ราชพงษาวดารกรุงกัมพูชา แปลโดย พันตรีหลวงเรืองเดชอนันต์ (ทองดี ธนรัชต์). นนทบุรี. สำนักพิมพ์ศรีปัญญา. 2550
* ศานติ ภักดีคำ. เขมรสมัยหลังพระนคร. กทม. มติชน. 2556.

หมวดหมู่:พระมหากษัตริย์กัมพูชา
พระศรีสุริโยวงษ์

**พระศรีสุริโยวงษ์** (**เขมร**: ឝ្រីសូយ៌្យោទយ) หรือ พระศรีสุริโยทัยที่ 1 พระมหากษัตริย์แห่งจักรวรรดิเขมรพระองค์ที่ 35 พระราชสมภพเมื่อ พ.ศ. 1872 เป็นพระราชโอรสพระองค์ที่ 2 ของพระบรมนิพพานบท

ก่อนที่กองทัพอยุธยาจะเข้าโจมตีและยึดนครธม ราชธานีเอาไว้ พระศรีสุริโยวงษ์ได้ปลีกพระองค์ (หลบหนี) ไปยังล้านช้าง ต่อมาในปี พ.ศ. 1900 พระศรีสุริโยวงษ์ได้ยกทัพมาตีนครธมคืนจากพระกฎุมบงพิสี จากนั้นพระองค์ขึ้นครองราชย์เป็นพระมหากษัตริย์พระองค์ใหม่ ขณะพระชนมายุได้ 28 พรรษา เฉลิมพระนามว่า “พระบาทสมเด็จพระศรีสุริโยวงศ์ราชาธิราช” 

พระศรีสุริโยวงษ์ กำจัดชาวสยามให้ออกพ้นจากนครราชสีมาไปทางทิศพายัพและทิศประจิมไปทิศหรดี เป็นไปได้ว่า พระศรีสุริโยวงษ์ ได้รับคำสั่งจากจักรพรรดิแห่งราชวงศ์หมิงพระองค์แรก ให้ส่งและจ่ายส่วยในทันที

พงศาวดารเขมร จ.ศ.1158 ระบุว่าพระบาทสุริโยวงศ์ สวรรคตในปี พ.ศ. 1909 ขณะพระชนมายุได้ 37 พรรษา พระนัดดาของพระองค์คือ พระบรมราชา พระราชโอรสของพระบรมลำพงษ์ราชาเสด็จขึ้นครองราชย์แทน

## หมายเหตุ
- พงศาวดารเขมร จ.ศ. 1217 เรียกว่า พระศรีสุริโยวงษ์ราชา 

- ราชพงษาวดารกรุงกัมพูชา ฉบับพระองค์นพรัตน์  เรียกว่า พระศรีสุริโยวงษ์ 

- พระราชพงศาวดารพระมหากษัตริย์เสวยราชสมบัติในกรุงกัมพูชาธิบดีเป็นลำดับเรียงมา เรียกว่าว่า พระศรีสุริโยวงศ์ราชาธิราช และระบุว่าขึ้นครองราชย์เมื่อ จ.ศ. 719 (พ.ศ. 1900 เหมือนกับพงศาวดารเมืองละแวก จ.ศ. 1158)

- พระราชพงศาวดารกรุงกัมพูชา ฉบับออกญาวังวรเวียงชัย (ชวน) เรียกว่า พระศรีสุริโยทัย และระบุว่าขึ้นครองราชย์เมื่อ จ.ศ. 711 (พ.ศ. 1892)

- เอกสารมหาบุรุษเขมร เรียกว่า พระสุริโยวงศ์ ขึ้นครองราชย์เมื่อ จ.ศ. 721 (พ.ศ. 1902)

## อ้างอิง
หมวดหมู่:พระมหากษัตริย์กัมพูชา
แอนโทนี กอร์ดอน

**แอนโทนี ไมเคิล กอร์ดอน** (; เกิด 24 กุมภาพันธ์ ค.ศ. 2001) เป็นนักฟุตบอลอาชีพชาวอังกฤษที่เล่นในตำแหน่งปีกให้แก่นิวคาสเซิลยูไนเต็ดในพรีเมียร์ลีก

## ระดับสโมสร
### เอฟเวอร์ตัน
กอร์ดอนเกิดที่ลิเวอร์พูล ต่อมากอร์ดอนเข้าร่วมทีมอะคาเดมีของเอฟเวอร์ตันเมื่ออายุได้ 11 ปี หลังจากได้รับการปล่อยตัวจากลิเวอร์พูล ในวันพฤหัสบดีที่ 6 ธันวาคม ค.ศ. 2017 กอร์ดอนมีชื่ออยู่ในทีมชุดใหญ่ของเอฟเวอร์ตันสำหรับเกมยูโรปาลีกนัดเยือนอพอลลอน ลิมาสซอล เขาเปิดตัวในทีมชุดใหญ่โดยลงมาเป็นตัวสำรองในนาทีที่ 88 ในเกมที่ทีมชนะ 3-0

กอร์ดอนเปิดตัวในพรีเมียร์ลีกโดยเป็นตัวสำรองแทนเบอร์นาร์ดในเกมเสมอกับเวสต์แฮมยูไนเต็ด 1-1 ในเดือนมกราคม ค.ศ. 2020

เมื่อวันที่ 1 กันยายน ค.ศ. 2020 กอร์ดอนเซ็นสัญญาฉบับใหม่เป็นเวลา 5 ปีกับเอฟเวอร์ตัน

### เพรสตันนอร์ทเอนด์ (ยืมตัว)
ในวันจันทร์ที่ 1 กุมภาพันธ์ 2021 กอร์ดอนย้ายมาร่วมทีมเพรสตันนอร์ทเอนด์ด้วยสัญญายืมตัวระยะสั้นในช่วงที่เหลือของฤดูกาล 2020-21 เพื่อเก็บเกี่ยวประสบการณ์ ห้าวันต่อมา ในวันศุกร์ที่ 5 กุมภาพันธ์ เขาเปิดตัวกับเพรสตัน โดยเป็นตัวจริงในเกมลีกที่เปิดบ้านแพ้ร็อตเธอร์แฮม 1-2

### นิวคาสเซิลยูไนเต็ด
ในวันศุกร์ที่ 27 มกราคม ค.ศ. 2023 กอร์ดอนได้บรรลุข้อตกลงในการย้ายจากเอฟเวอร์ตันไปร่วมทีมนิวคาสเซิลยูไนเต็ด ด้วยค่าตัว 40 ล้านปอนด์บวกเงินอีก 5 ล้านปอนด์ และผ่านการตรวจร่างกายในวันถัดมา เขาลงเล่นนัดแรกในวันเสาร์ที่ 4 กุมภาพันธ์ ค.ศ. 2023 โดยเป็นตัวสำรองในนาทีที่ 69 แทนอาลาน แซ็ง-มักซีแม็ง ในเกมที่เสมอกับเวสต์แฮมยูไนเต็ด 1-1 ในบ้าน

## อ้างอิง

หมวดหมู่:นักฟุตบอลชาวอังกฤษ
หมวดหมู่:ปีกฟุตบอล
หมวดหมู่:กองหน้าฟุตบอล
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
วัดพุทธนิมิต (ตำบลหนองเทา)

**วัดพุทธนิมิต**  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำโขง ในตำบลหนองเทา อำเภอท่าอุเทน จังหวัดนครพนม

วัดพุทธนิมิตตั้งวัดเมื่อวันที่ 24 กุมภาพันธ์ พ.ศ. 2554 ได้รับพระราชทานวิสุงคามสีมาเมื่อวันที่ 8 สิงหาคม พ.ศ. 2556 เจ้าอธิการสุพิช รตนโชโต ได้เดินธุดงค์มาจนกระทั่งพบวัดแห่งนี้ มีความร่มเย็น ติดกับน้ำโขง จึงได้พัฒนาบุกเบิกเป็นวัดมาตั้งแต่ พ.ศ. 2538 รวมทั้งชาวบ้านมีจิตศรัทธาร่วมกันพัฒนา 

อุโบสถของวัดออกแบบเมื่อ พ.ศ. 2547 สร้างแล้วเสร็จเมื่อ พ.ศ. 2557 ตัวอุโบสถได้รับแรงบันดาลใจจากวัดเชียงทอง ประเทศลาว ก่อสร้างฐานด้วยหินแม่น้ำโขง หลังคามุงด้วยกระเบื้องไม้แท้ หน้าบันปูนปั้นประดับตกแต่งด้วยกระจกเงา บันไดทางขึ้นปูนปั้นพญานาค รวมถึงพญานาคครึ่งคนที่เป็นองค์นาคีนาคา ส่วนรอบหลังคาจะประดับด้วยสัตว์ประจำปีเกิด 12 นักษัตร ส่วนภายในจะเขียนด้วยสีน้ำเป็นพุทธประวัติ และประเพณีอีสาน ฮีต 12 ครอง 14 และภายในจะมีพระพุทธรูปพระชินราชประดิษฐานไว้ สภาพต้นไม้ในวัดยังคงรักษาสภาพป่าไม้ และต้นใหญ่หลายคนโอบ

มีพระพุทธรูปองค์ใหญ่หันหน้าไปทางแม่น้ำโขง มีนามว่า *หลวงพ่อใหญ่พุทธมงคลนิมิตรัตนรังศรี* หน้าตักประมาณ 10 เมตร สูงเกือบ 20 เมตร

## อ้างอิง

พุทธนิมิต
หมวดหมู่:สิ่งก่อสร้างในอำเภอท่าอุเทน
ฮาร์ดทูเลิฟ

"**ฮาร์ดทูเลิฟ**" () เป็นเพลงของเกิร์ลกรุปเกาหลีใต้ แบล็กพิงก์ ขับร้องเดี่ยวโดย โรเซ หนึ่งในสมาชิกวง ซึ่งวางจำหน่ายเป็นเพลงลำดับที่ห้าจากสตูดิโออัลบั้มที่สอง *[[บอร์นพิงก์]]* (2022) เมื่อวันที่ 16 กันยายน 2022 เขียนโดยบีแอนกา แอตเตอร์เบอร์รี และเฟรดดี เว็กซ์เลอร์

"ฮาร์ดทูเลิฟ" เปิดตัวที่อันดับ 27 บนชาร์ต ''บิลบอร์ด'' โกลบอล 200 และติดสิบอันดับแรกในมาเลเซีย นิวซีแลนด์ ฟิลิปปินส์ สิงคโปร์ และเวียดนาม

## เบื้องหลัง
"ฮาร์ดทูเลิฟ" ได้รับการประกาศให้เป็นเพลงลำดับที่ห้าของ *[[บอร์นพิงก์]]* เมื่อวันที่ 7 กันยายน 2022 ผ่านบัญชีสื่อสังคมอย่างเป็นทางการของแบล็กพิงก์ และยังถูกบรรจุในรายชื่อเพลงสำหรับเล่นคอนเสิร์ต บอร์นพิงก์เวิลด์ทัวร์ (2022–23) ซึ่งโรเซนำไปแสดงเป็นส่วนหนึ่งบนเวทีเดี่ยวของเธอด้วย

## พฤติการณ์เชิงพาณิชย์
"ฮาร์ดทูเลิฟ" เปิดตัวที่อันดับ 27 บนชาร์ต ''บิลบอร์ด'' โกลบอล 200 และอันดับที่ 19 บนชาร์ต ''บิลบอร์ด'' โกลบอลคลูชันยูเอส ในเกาหลีใต้ เพลงเปิดตัวที่อันดับ 146 และขึ้นสูงสุดที่อันดับ 87 บนเซอร์เคิลดิจิทัลชาร์ต และปรากฏบนชาร์ตเพลง *บิลบอร์ด* ของเกาหลีใต้ที่อันดับ 22 เพลงยังเปิดตัวที่อันดับ 65 บนเออาร์ไอเอซิงเกิลชาร์ต และอันดับที่ 68 บนคะเนเดียนฮอต 100 รวมถึงติดสิบอันดับแรกในมาเลเซีย นิวซีแลนด์ ฟิลิปปินส์ สิงคโปร์ และเวียดนาม

## รางวัล

## ชาร์ต

 

### รายสัปดาห์

### รายเดือน

## อ้างอิง

หมวดหมู่:เพลงในปี พ.ศ. 2565
หมวดหมู่:เพลงของแบล็กพิงก์
หมวดหมู่:เพลงที่ประพันธ์คำร้องโดยเท็ดดี พัก
งั่ง

[thumb|300px|งั่ง (ซ้าย) และ[เป๋อ (ขวา) ซึ่งเป็นเครื่องรางลักษณะเดียวกัน]]
**งั่ง** หรือ **พระอีหง่าง** ในภาษาไทยถิ่นอีสานและภาษาลาว เป็นเครื่องรางชนิดหนึ่งของของเขมร ได้รับการยอมรับนับถือทางภาคตะวันออกเฉียงเหนือของประเทศไทย และทางตอนใต้ของประเทศลาว โดยมีความเชื่อว่าหากพกพาหรือบูชา จะช่วยในเรื่องเมตตามหานิยม ค้าขายดี มีเสน่ห์ให้เพศตรงข้ามรัก และอยู่ยงคงกระพัน ปัจจุบันถือเป็นเครื่องรางยอดนิยม มีมูลค่าตั้งแต่ไม่กี่บาทไปจนถึงหลักแสน

ความเชื่อเรื่องงั่งมีความเป็นมาตั้งแต่สมัยอาณาจักรอยุธยาเป็นต้นมา มีคติชนอธิบายที่มาของงั่งไว้ว่า มีชายผู้หนึ่งผิดหวังในความรักจึงจะออกบวช แต่ขณะกระทำพิธีอุปสมบทอยู่นั้น หญิงคนรักกลับมาขอคืนดี เขาจึงเปลี่ยนใจไม่บวชอีก แต่หลังจากนั้นก็เกิดอัศจรรย์ เพราะมีสาวใหญ่สาวน้อยมาลุ่มหลงติดพันไม่ขาดสาย จึงเรียกว่า งั่ง เพราะแทนที่เขาจะบวชเรียน แต่กลับไปลุ่มหลงกับกามตัณหาแทน หลังจากนั้นเป็นต้นมา ผู้มีวิชาเชิงไสยศาสตร์ได้นำเรื่องราวนี้ไปทำเครื่องรางแทน โดยให้มีรูปลักษณ์แบบเดียวกับพระเครื่อง บ้างก็ว่าเป็นรูปลักษณ์ของพระทุศีล แต่พระครูธรรมวงศา เจ้าอาวาสวัดจอมเพชร แขวงจำปาสัก ประเทศลาว อธิบายว่า *งั่ง* ในภาษาลาว ใช้นำหน้าชื่อบุคคลที่มีอำนาจวิเศษอย่างเทพเจ้าหรือตัวละครในวรรณกรรม เช่น งั่งสีโห งั่งสังข์ทอง หรืองั่งสินไซ และจากการวิจัยของทำนอง วงศ์พุทธ และคณะ (2559) อธิบายว่า ทั้งปลัดขิก พ่องัด และงั่ง เป็นเครื่องรางกลุ่มเดียวกันที่มีความหมายสื่อถึงพระศิวะ ซึ่งตกทอดจากความเชื่อในศาสนาพราหมณ์

โดยมากงั่งจะมีลักษณะเป็นรูปบุคคลนั่งสมาธิ มีลักษณะคล้ายพระเครื่อง ร่างกายท่อนบนเปลือย ปลายเกศเอียงขวา หน้าตาดุดัน ปากแสยะยิ้ม ค่อนไปทางอัปลักษณ์ มีตาสีแดงซึ่งทำจากพลอยเทียม หรือหินสีแดง เป็นอาทิ โดยมีเครื่องรางที่มีลักษณะใกล้เคียงกัน คือ พ่องัด ซึ่งมีท่านั่งชันเข่าใช้มือกำอวัยวะเพศชาย หากเป็นเพศหญิงเรียกว่า เป๋อ ซึ่งเปลือยกายนั่งถ่างขาเผยให้เห็นโยนี และอีกชนิดเรียกว่าอิ่น เป็นรูปเพศชายกับเพศหญิงสวมกอดกันด้วยความรักใคร่

ด้วยความที่งั่งได้รับการบูชาเพราะเชื่อว่าเสริมเสน่ห์และเป็นของต่ำ จึงต้องห้อยไว้ที่เอวใกล้ของสงวน ต้องบูชาด้วยประจำเดือนของสตรี และเชื่อกันว่าผู้เลี้ยงงั่งไม่อาบน้ำหรือทำตัวสกปรกก็จะยิ่งเสริมอิทธิฤทธิ์แก่งั่ง เพราะงั่งชอบเกลือกกลั้วกับของสกปรก โดยจะมีพิธีเลี้ยงใหญ่ในวันที่ 15 เมษายน หรือวันสงกรานต์ ด้วยการจัดอาหารสำรับใหญ่ ประกอบไปด้วยไก่ต้ม ไข่ต้ม ข้าว น้ำ และเหล้าขาว ส่วนวิธีพิสูจน์ว่าเป็นงั่งจริงหรือปลอม กล่าวกันว่าให้วางงั่งคว่ำไปกับพื้น แล้วให้ผู้หญิงกระโดดข้าม หรือใช้ผ้าถุงของผู้หญิง งั่งจะพลิกตัวขึ้นมาจ้องคนทำ และเล่ากันอีกว่า หากงั่งหายไป ให้ไปหาในชุดชั้นในหรือกางเกงในสตรี ถือเป็นเรื่องปกติ

## อ้างอิง

หมวดหมู่:เครื่องราง
หมวดหมู่:ความเชื่องมงาย
หมวดหมู่:วัฒนธรรมกัมพูชา
หมวดหมู่:วัฒนธรรมไทย
หมวดหมู่:วัฒนธรรมลาว
หมวดหมู่:ศาสนาฮินดูในประเทศไทย
กีฬาแบดมินตันในโอลิมปิกฤดูร้อน 2024 – รอบคัดเลือก

การคัดเลือกสำหรับการแข่งขัน **[[กีฬาแบดมินตันในโอลิมปิกฤดูร้อน 2024]]** การแข่งขันจะประกอบด้วยนักแบดมินตันทั้งหมด 172 คน โดยมีการแบ่งอย่างเท่าเทียมกันระหว่างชายและหญิง ซึ่งมาจากคณะกรรมการโอลิมปิกแห่งชาติที่แตกต่างกัน ซึ่งคล้ายกับการแข่งขันครั้งก่อนหน้า ระยะเวลาการคัดเลือกจะเริ่มในวันที่ 1 พฤษภาคม ค.ศ. 2023 และจะสิ้นสุดในวันที่ 28 เมษายน ค.ศ. 2024 โดยจะมีการเผยแพร่รายชื่อผู้มีสิทธิ์ขั้นสุดท้ายสองวันหลังจากกำหนดเส้นตาย

คณะกรรมการโอลิมปิกแห่งชาติสามารถส่งผู้เล่นเข้าร่วมแข่งขันได้สูงสุดสองคนต่อรายการในประเภทชายเดี่ยวและหญิงเดี่ยว หากพวกเขาอยู่ใน 16 อันดับแรกของรายการจัดอันดับ "Race to Paris" ตามลำดับ; มิฉะนั้นจะส่งผู้เล่นเพียงคนเดียวจนกว่าจะครบ 38 รายชื่อ ระเบียบการที่คล้ายกันยังใช้กับผู้เล่นที่แข่งขันในการแข่งขันประเภทคู่ เนื่องจากคณะกรรมการโอลิมปิกแห่งชาติสามารถเข้าร่วมได้สูงสุด 2 คู่หากพวกเขาอยู่ใน 8  อันดับแรก และโควต้าส่วนที่เหลือมีสิทธิ์ส่งเพียงคู่เดียวจนกว่าจะถึงโควต้า 16 คู่ 

## สรุปผลการคัดเลือก

## ประเภทเดี่ยว
;คำอธิบาย

### ชายเดี่ยว

### หญิงเดี่ยว

## ประเภทคู่
;คำอธิบาย

### ชายคู่

### หญิงคู่

### คู่ผสม

## อ้างอิง

## แหล่งข้อมูลอื่น

แบดมินตัน
2024
สมาคมนักเทนนิสอาชีพ

**สมาคมนักเทนนิสอาชีพ** (; **ATP**) เป็นองค์กรควบคุมการแข่งขันของนักเทนนิสอาชีพชาย ได้แก่ เอทีพีทัวร์, เอทีพีแชลเลนเจอร์ทัวร์ และ เอทีพีแชมเปียนทัวร์ ก่อตั้งขึ้นในเดือนกันยายน ค.ศ. 1972 โดย โดนัลด์ เดลล์, แจ็ค เครเมอร์ และ คลิฟ ดรายสเดล เพื่อปกป้องผลประโยชน์ของนักเทนนิสมืออาชีพ และดรายสเดลกลายเป็นประธานคนแรก ตั้งแต่ปี ค.ศ. 1990 สมาคมได้จัดรายการ **[[เอทีพีทัวร์]]** ซึ่งเป็นทัวร์เทนนิสทั่วโลกสำหรับผู้ชายและเชื่อมโยงชื่อทัวร์กับชื่อองค์กร 

หน่วยงานนี้เป็นหน่วยงานกำกับดูแลของเทนนิสอาชีพชาย ในปี ค.ศ. 1990 องค์กรนี้ถูกเรียกว่า **ATP Tour** ซึ่งเปลี่ยนชื่อในปี ค.ศ. 2001 เหลือเพียง **ATP** แต่ยังเรียกทัวร์นี้ว่า เอทีพีทัวร์ ในปี ค.ศ. 2009 ชื่อของทัวร์มีการเปลี่ยนแปลงอีกครั้งและเป็นที่รู้จักในชื่อ **ATP World Tour** แต่เปลี่ยนเป็น **ATP Tour** อีกครั้งภายในปี ค.ศ. 2019 เป็นวิวัฒนาการของการแข่งขันทัวร์ซึ่งก่อนหน้านี้รู้จักกันในชื่อ เทนนิสกรังด์ปรีซ์ ทัวร์นาเมนต์ และ เทนนิสชิงแชมป์โลก (WCT) สำนักงานใหญ่ระดับโลกของเอทีพีอยู่ที่ลอนดอน เอทีพีอเมริกาตั้งอยู่ใน ปอนเต เวดรา บีช ฟลอริดา; เอทีพียุโรปมีสำนักงานใหญ่อยู่ที่ประเทศโมนาโก; และเอทีพีอินเตอร์เนชันแนลซึ่งครอบคลุมแอฟริกา เอเชีย และออสตราเลเซีย มีสำนักงานอยู่ที่ ซิดนีย์, ประเทศออสเตรเลีย

## อ้างอิง

## แหล่งข้อมูลอื่น
* 
* ATP rankings
* ATP tournament calendar
* ATP official rulebook

หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ
แมคชาร์ลี

**แมคชาร์ลี** (****) เป็นฮาร์ดแวร์เสริมสำหรับเครื่องแอปเปิลแมคอินทอชที่ผลิตโดยบริษัท เดย์นาคอมมูนิเคชัน (Dayna Communications) โดยชื่อมีที่มาจากตัวละคร "ลิตเติลแทรมป์ (Little Tramp)" ที่แสดงโดยชาร์ลี แชปลิน ซึ่งนำมาใช้เป็นโฆษณาของเครื่องไอบีเอ็มพีซี ในยุคนั้น

แมคชาร์ลีช่วยให้ผู้ใช้เครื่องแมคอินทอชสามารถเรียกใช้ซอฟต์แวร์บนระบบปฏิบัติการดอส สำหรับเครื่องไอบีเอ็มพีซี โดยการติดตั้งอุปกรณ์ลงบนโครงของเครื่องแมคอินทอช 128เค รวมถึงเพิ่มส่วนขยายของแป้นพิมพ์เพื่อให้มีปุ่มฟังก์ชันและแป้นตัวเลขที่ไม่มีอยู่ในแป้นพิมพ์ดั้งเดิมของแอปเปิล

อุปกรณ์ที่ติดตั้งที่ด้านข้างของเครื่องแมคมีลักษณะเช่นเดียวกับเครื่องอามิกาไซด์คาร์ (Amiga Sidecar) โดยเป็นเครื่องไอบีเอ็มพีซี คอมแพตทิเบิล ซึ่งประกอบด้วยหน่วยประมวลผลอินเทล 8088, หน่วยความจำแรมขนาด 256 กิโลไบต์ (ขยายได้ถึง 640 กิโลไบต์) และเครื่องบันทึกฟล็อปปี้ดิสก์ขนาด 5.25 นิ้วหนึ่งช่อง ที่ใช้กับแผ่นดิสก์ที่มีความจุ 360 กิโลไบต์ โดยสามารถเพิ่มเครื่องบันทึกฟลอปปีดิสก์เครื่องที่สองได้

ขณะเรียกใช้ซอฟต์แวร์บนระบบปฏิบัติการดอส ผู้ใช้ยังคงสามารถเข้าถึงแถบเมนูของระบบปฏิบัติการของแมคอินทอช และโปรแกรมอรรถประโยชน์ (desk accessory) บนหน้าจอได้ อย่างไรก็ตาม โปรแกรมในสภาพแวดล้อมดอสที่ทำงานในหน้าต่างเป็นแบบข้อความเท่านั้น และไม่อนุญาตให้แอปพลิเคชันของแมคอินทอชทำงานพร้อมกันขณะใช้งาน แมคชาร์ลีใช้เครื่องแมคเป็นเพียงเทอร์มินัล โดยดำเนินการประมวลผลโปรแกรมบนดอสทั้งหมดเอง และส่งข้อมูลวิดีโอผ่านการเชื่อมต่อแบบอนุกรมที่ค่อนข้างช้าไปยังเครื่องแมคเพื่อแสดงผล

## ดูเพิ่ม
* 

## อ้างอิง

## แหล่งข้อมูลอื่น

* ภาพประชาสัมพันธ์ในปี 1985. *The Mac Mothership*.

หมวดหมู่:ไอบีเอ็มพีซี คอมแพตทิเบิล
หมวดหมู่:อุปกรณ์รอบข้างคอมพิวเตอร์
หมวดหมู่:แพลตฟอร์มแมคอินทอช
หมวดหมู่:ผลิตภัณฑ์ที่ออกในปี พ.ศ. 2528
กีฬาเทเบิลเทนนิสในโอลิมปิกฤดูร้อน 2024 – รอบคัดเลือก

การคัดเลือกสำหรับ **[[กีฬาเทเบิลเทนนิสในโอลิมปิกฤดูร้อน 2024]]** เป็นการแข่งขันที่จะประกอบด้วยผู้เล่นเทเบิลเทนนิสทั้งหมด 172 คน โดยมีการแบ่งส่วนเท่า ๆ กันระหว่างชายและหญิงที่มาจากคณะกรรมการโอลิมปิกแห่งขาติต่าง ๆ เหมือนกับครั้งก่อน ๆ คณะกรรมการโอลิมปิกแห่งขาติแต่ละแห่งสามารถส่งผู้เล่นเทเบิลเทนนิสได้สูงสุด 6 คนจากการแข่งขันชิงเหรียญ 5 รายการ (ประเภทชายเดี่ยว ทีมหญิงและชาย และประเภทคู่ผสม) โดยแต่ละรายการมีนักกีฬาสูงสุด 2 คนสำหรับประเภทชายเดี่ยวและหญิงในฐานะประเทศเจ้าภาพ ฝรั่งเศสได้รับโควต้าในประเภททีมชายและทีมหญิงตามลำดับ และได้รับ 1 ตำแหน่งต่อหนึ่งเพศจะแข่งขันในการแข่งขันประเภทเดี่ยว และประเภทคู่ผสม

## สรุปผลการคัดเลือก

## เส้นเวลา
ตารางต่อไปนี้แสดงเส้นเวลาของการแข่งขันรอบคัดเลือกสำหรับกีฬาเทเบิลเทนนิสในโอลิมปิกฤดูร้อน 2024

## อ้างอิง

## แหล่งข้อมูลอื่น

เทเบิลเทนนิส
2024
กีฬาเทนนิสในโอลิมปิกฤดูร้อน 2024 – รอบคัดเลือก

การคัดเลือกสำหรับการแข่งขัน **[[กีฬาเทนนิสในโอลิมปิกฤดูร้อน 2024]]** เป็นรายละเอียดเกี่ยวกับขั้นตอนการคัดเลือก โดยจะพิจารณาจากการจัดอันดับที่ดูแลโดย สมาคมนักเทนนิสอาชีพ (ATP) และ สมาคมนักเทนนิสอาชีพหญิง (WTA) เป็นหลัก

## เกณฑ์การคัดเลือก
เกณฑ์การคัดเลือกหลักคือตำแหน่งของผู้เล่นในเอทีพี และ ดับบลิวทีเอ ที่เผยแพร่ในวันที่ 10 มิถุนายน ค.ศ. 2024 ผู้เล่นที่เข้าร่วมจะถูกส่งชื่ออย่างเป็นทางการโดยสหพันธ์เทนนิสนานาชาติ อันดับเอทีพีและดับบลิวทีเอจะพิจารณาจากผลงานที่ทำได้ในช่วง 52 สัปดาห์ก่อนหน้าของรอบคัดเลือก เพื่อให้มีสิทธิ์ ผู้เล่นจะต้องผ่านเกณฑ์สำคัญในฐานะส่วนหนึ่งของทีมที่ได้รับการเสนอชื่อในสองรายการ ได้แก่ บิลลีจีนคิงคัพ (หญิง) หรือ เดวิสคัพ (ชาย) ระหว่างโตเกียว 2020 และปารีส 2024 อย่างใดอย่างหนึ่ง หากประเทศของพวกเขาจะแข่งขันในระดับโซนกลุ่มรอบพบกันหมดสำหรับปีที่สามของรอบ 4 ปี หรือหากผู้เล่นได้เป็นตัวแทนของชาติอย่างน้อย 20 ครั้ง

## ผู้เล่นที่ผ่านการคัดเลือก

### ชายเดี่ยว

### หญิงเดี่ยว

## อ้างอิง

## แหล่งข้อมูลอื่น

เทนนิส
2024
แบล็กพิงก์: เดอะเวอชวล

**แบล็กพิงก์: เดอะเวอชวล** () เป็นคอนเสิร์ตเสมือนจริงของเกิร์ลกรุปเกาหลีใต้ แบล็กพิงก์ ในวิดีโอเกมแบตเทิลรอยัล *[[พับจีโมบายล์]]* คอนเสิร์ตจัดขึ้นเป็นเวลาสองสัปดาห์ตั้งแต่วันที่ 22-23 กรกฎาคม และ 29-30 กรกฎาคม 2022 ในอเมริกาเหนือและใต้ ตั้งแต่วันที่ 23-24 กรกฎาคม และ 30-31 กรกฎาคม ในประเทศอื่น ๆ คอนเสิร์ตมีการแสดงเพลงฮิตของวง ตลอดจนเปิดตัวแทร็กพิเศษชื่อ "เรดีฟอร์เลิฟ" จากอัลบั้มชุดที่สอง *[[บอร์นพิงก์]]* (2022)

## เบื้องหลังและการเผยแพร่
เกิร์ลกรุปเกาหลีใต้ แบล็กพิงก์ ร่วมมือกับ *[[พับจีโมบายล์]]* เป็นครั้งแรกเพื่อฉลองการเปิดตัวอัลบั้มชุดแรกของพวกเธอ *[[ดิอัลบั้ม (อัลบั้มแบล็กพิงก์)|ดิอัลบั้ม]]* ในปี 2020 ในวันที่ 12 กรกฎาคม 2022 วายจีเอนเตอร์เทนเมนต์เผยว่าวงกำลังร่วมมือกับบริษัทเกมอีกครั้ง เพื่อจัดคอนเสิร์ตเสมือนจริงในเกม *พับจีโมบายล์* ในชื่อ "แบล็กพิงก์: เดอะเวอชวล" ตั้งแต่วันที่ 22-31 กรกฎาคม คอนเสิร์ตประกอบด้วยการแสดงเพลงฮิตของวง ตลอดจนแทร็กพิเศษ ซึ่งจะแสดงตัวอย่างภายในงานเป็นครั้งแรกและนับเป็นการเปิดตัวเพลงใหม่ของวงในรอบเกือบสองปีนับตั้งแต่ *ดิอัลบั้ม* คอนเสิร์ตจัดขึ้นเป็นเวลาสองสัปดาห์ตั้งแต่วันที่ 22-23 กรกฎาคม และ 29-30 กรกฎาคม 2022 ในอเมริกาเหนือและใต้ ส่วนประเทศอื่น ๆ จัดขึ้นระหว่างวันที่ 23-24 กรกฎาคม และวันที่ 30-31 กรกฎาคม คอนเสิร์ตไม่เสียค่าใช้จ่ายโดยสามารถรับชมได้ผ่านแอป *พับจีโมบายล์* หลังจากวันที่ 15 กรกฎาคม มีการปล่อย "ชุดทรัพยากรคอนเสิร์ต" ในเกมด้วย เทนเซนต์เกมส์ยังประกาศว่าผู้เล่น *พับจีโมบายล์* สามารถรับชุดที่วงสวมใส่ระหว่างแสดงคอนเสิร์ตได้ตั้งแต่วันที่ 23 กรกฎาคม-31 สิงหาคม คอนเสิร์ตเริ่มขึ้นเมื่อวันที่ 22 กรกฎาคม มีการแสดงแทร็กพิเศษของแบล็กพิงก์ชื่อ "เรดีฟอร์เลิฟ" ก่อนจะเผยแพร่เป็นมิวสิกวิดีโอแอนิเมชันบนยูทูบเมื่อวันที่ 29 กรกฎาคม โดยวิดีโอนำเสนออวตารเสมือนจริงของวงในโลกของเกม

## รายชื่อเพลง
# "ตู-ดู ตู-ดู" 
# "คิลดิสเลิฟ"
# "ฮาวยูไลก์แดต"
# "เรดีฟอร์เลิฟ"

## การตอบรับ
แบล็กพิงก์: เดอะเวอชวล มีผู้ชมกว่า 15.7 ล้านครั้งในช่วงวันหยุดสุดสัปดาห์บนแอป *พับจีโมบายล์* มิวสิกวิดีโอเพลง "เรดีฟอร์เลิฟ" มียอดชม 43.7 ล้านครั้งในสัปดาห์แรกและมียอดชมมากกว่า 150 ล้านครั้งตั้งแต่นั้นเป็นต้นมา

## รางวัล
แบล็กพิงก์: เดอะเวอชวล ได้รับรางวัลการแสดงเมตาเวิร์สยอดเยี่ยมในงานเอ็มทีวีวิดีโอมิวสิกอะวอดส์ 2022 และเอ็มทีวียุโรปมิวสิกอะวอดส์ 2022 และได้บันทึกสถิติโลกกินเนสส์จากการเป็นผู้ชนะในสาขานี้ครั้งแรกที่งานเอ็มทีวีวิดีโอมิวสิกอะวอดส์

## อ้างอิง

หมวดหมู่:คอนเสิร์ตในปี พ.ศ. 2565
กีฬาเทนนิสในโอลิมปิกฤดูร้อน 2024

การแข่งขัน**กีฬาเทนนิสในโอลิมปิกฤดูร้อน 2024** ที่ปารีส ประเทศฝรั่งเศส มีกำหนดจัดขึ้นตั้งแต่วันที่ 27 กรกฎาคม ถึง 4 สิงหาคม ค.ศ. 2024 ที่สนามกีฬาโรลังด์การ์รอส มีผู้เล่นทั้งหมด 172 คนในการแข่งขันชิงเหรียญ 5 รายการ ได้แก่ ประเภทเดี่ยวและประเภทคู่สำหรับทั้งชายและหญิง และประเภทคู่ผสม 

เช่นเดียวกันกับการแข่งขันครั้งก่อนหน้า รูปแบบการแข่งขันที่ปารีส 2024 จะเป็นแบบแพ้คัดออกโดยการจับฉลากของชายและหญิงเดี่ยวประกอบด้วยผู้เล่น 64 คน การแข่งขันเทนนิสจะมีทั้งหมด 6 รอบในประเภทชายเดี่ยวและหญิงเดี่ยว และ 5 รอบสำหรับชายและหญิงคู่ (จำนวน 32 คนเท่ากัน) และ 4 รอบในประเภทคู่ผสม (จำนวน 16 ทีม) ผู้เล่นและคู่ที่ผ่านเข้าสู่รอบรองชนะเลิศจะรับประกันการได้รับเหรียญรางวัลของพวกเขาโดยผู้เข้ารอบรองชนะเลิศที่แพ้สองคนจะแข่งขันกันเพื่อชิงเหรียญทองแดง ตั้งแต่ โตเกียว 2020 การแข่งขันประเภทเดี่ยวทั้งหมดจะยังใช้รูปแบบ 3 เซต โดยมาตรฐานไทเบรก (คะแนนถึง 7 แต้มก่อน) ในทุกเซต รวมถึงเซตสุดท้าย ในการแข่งขันประเภทคู่ทั้งหมด การแข่งขันไทเบรก (คะแนนถึง 10 คะแนนก่อน) จะถูกแข่งขันแทนเซตที่สาม

เป็นครั้งแรกนับตั้งแต่ บาร์เซโลนา 1992 ที่การแข่งขันเทนนิสทั้งหมดจะจัดแข่งขันในคอร์ตดิน ซึ่งตรงกันข้ามกับพื้นผิวแข็ง DecoTurf ที่ใช้ในการแข่งขันครั้งก่อนหน้า

## การคัดเลือก

## สรุปเหรียญรางวัล

### ตารางสรุปเหรียญ

### ผู้ได้รับเหรียญ



## อ้างอิง

เทนนิส
หมวดหมู่:กีฬาเทนนิสในโอลิมปิกฤดูร้อน
หมวดหมู่:กีฬาเทนนิสในปี พ.ศ. 2567
2024
กีฬาเทเบิลเทนนิสในโอลิมปิกฤดูร้อน 2024

การแข่งขัน **กีฬาเทเบิลเทนนิสในโอลิมปิกฤดูร้อน 2024** ที่กรุงปารีส ประเทศฝรั่งเศส มีกำหนดจะจัดขึ้นตั้งแต่วันที่ 27 กรกฎาคมถึง 10 สิงหาคม ค.ศ. 2024 ที่ปารีส เอ็กซ์โป ปอร์ต เดอ แวร์ซายส์ นักเทเบิลเทนนิสทั้งหมด 172 คน โดยแบ่งเป็นชายและหญิงเท่า ๆ กัน แข่งขันใน 5 รายการ (2 รายการต่อเพศและ 1 คู่ผสม) ในการแข่งขันครั้งนี้ โดยมีจำนวนเท่ากันกับการแข่งขันครั้งก่อนหน้า หลังจากประสบความสำเร็จอย่างมากในโตเกียว 2020 การแข่งขันประเภทคู่ผสมยังคงอยู่ในรายการเป็นครั้งที่สองในกีฬาโอลิมปิก 

## การคัดเลือก

## กำหนดการแข่งขัน

## สรุปเหรียญรางวัล

### ตารางเหรียญรางวัล

### ผู้ได้รับเหรียญรางวัล

## อ้างอิง

เทเบิลเทนนิส
หมวดหมู่:กีฬาเทเบิลเทนนิสในโอลิมปิกฤดูร้อน
หมวดหมู่:กีฬาเทเบิลเทนนิสในปี พ.ศ. 2567
2024
ยักษิณี

**ยักษิณี** (यक्षिणी  ; ) เป็นอมนุษย์ผู้หญิงในศาสนาพราหมณ์ ฮินดู พุทธศาสนาและศาสนาเชน ในศาสนาฮินดูเป็นมีฤทธิ์ประเภทกับเทวดาและอสูร คนธรรพ์ นางอัปสร ยักษิณีและยักษ์(เพศบุรุษ) เป็นอมนุษย์นอกเหนือปรกติที่เกี่ยวข้องกับความอุดมสมบูรณ์ในศาสนาแบบอินเดีย นอกจากนี้ยักษิณียังปรากฏในตำนานท้องถิ่นของชนเผ่าทางตะวันออกเฉียงเหนือของอินเดีย ตำนานโบราณของรัฐเกรละ และในนิทานพื้นบ้านของชาวแคชเมียร์มุสลิม รวมถึงศาสนาซิกข์ยังกล่าวถึงยักษิณีและยักษ์ในคัมภีร์อันศักดิ์สิทธิ์อีกด้วย 

ในด้านโบราณคดีนั้น ยักษิณี คือเทวีประจำต้นไม้ (รุกขเทวดา) มักทำท่าเหนี่ยวกิ่งไม้และใช้เท้ากระแทกต้นไม้ เพื่อให้ต้นไม้ออกดอกออกผล แต่เดิมชาวอินเดียโบราณนับถือยักษิณีเป็นเทวีพื้นเมือง ผู้ประทานความอุดมสมบูรณ์ ต่อมาเมื่อเกิดพุทธศาสนาขึ้นจึงนำยักษิณีมาประดับไว้รอบสถูป เพื่อบ่งบอกผู้ศรัทธาว่าแม้แต่เทวีเหล่านี้ยังเคารพต่อพระพุทธเจ้า
ถือเป็นวิธีรวบรวมความเชื่อดั้งเดิมเข้ากับศาสนาใหม่ และยังเป็นการอำนวยความอุดมสมบูรณ์ให้แก่ผู้ที่เดินทางมายังศาสนสถานด้วย

## นอกเหนือจากอนุทวีปอินเดีย

ในประเทศจีน ไต้หวัน และญี่ปุ่น ยักษิณีที่มีชื่อเสียงมากที่สุดคือ นางหาริตี นางเป็นหนึ่งในเทพธรรมบาล 24 พระองค์ของศาสนาพุทธมหายานแบบจีน ในญี่ปุ่น วัดคิชิโมจินใน ย่านโซซิงามะ เมืองโทะชิมะ โตเกียวเป็นศาลเจ้าของนางที่มีชื่อเสียงอย่างมาก 

ในประเทศไทย ยักษิณีเป็นรู้จักและเป็นที่นิยมสักการะบูชาในฐานะเทพอารักษ์ หรือ มเหศักดิ์(มเหสักข์)จากศาสนาพุทธและศาสนาฮินดูโดยได้รับอิทธิพลอย่างมากจากศาสนาพื้นเมืองดั้งเดิมของไทยและความเชื่อท้องถิ่นของไทย มีศาลมากมายที่อุทิศแด่นางยักษิณีเหล่านี้ ที่มีชื่อเสียงและเป็นที่รู้จัก เช่น นางผีเสื้อสมุทร ในฐานะอารักษ์ของป้อมผีเสื้อสมุทร อำเภอพระสมุทรเจดีย์ จังหวัดสมุทรปราการ และนางยังได้รับการนับถือเป็นอารักษ์ในเขตพื้นที่หาดแสงจันทร์ อำเภอเมืองระยอง จังหวัดระยอง หรือนางสุพรรณอัปสรจอมเทวี ซึ่งเป็นพระเสื้อวัดรักษาวัดนางตะเคียน อำเภอเมืองสมุทรสงคราม จังหวัดสมุทรสงครามหรือ นางพันธุรัตน์ จากวรรณคดีสังข์ทองที่เป็นอารักษ์รักษาวนอุทยานเขานางพันธุรัต ตำบลเขาใหญ่ อำเภอชะอำ จังหวัดเพชรบุรี 

ในประเทศพม่า นางยักษิณีได้รับการผสมกับคติศาสนาพื้นบ้านพม่า  บรรดานางยักษ์ที่มีชื่อเสียงและเป็นที่รู้จักเช่น โปะป้า เมดอว์ซึ่งเป็นนัตอารักษ์ของเขาโปะป้าหรือนางยักษีผู้รักษาเจดีย์ชเวดากองเป็นต้น

## ดูเพิ่ม

*นางอัปสร
*นางสาลพรรณยิการ์
*เจ้าแม่ศีตลา
*นารีผล
*นิมฟ์
*นางฟ้า
*ฮูรุลอัยน์
*นางโยคินี
*รายนามรุกขเทวดา
*ฆิลมาน
*ซักคิวบัส

## อ้างอิง

## เพิ่มเติม

*Concept of Yakshi (archived 21 July 2011)
*Encyclopædia Britannica &mdash; "Yaksha"
*RBI Monetary Museum &mdash; "Yaksha and Yakshini"
*Ideals of Female Beauty in Ancient India 
*Huntingdon Archive 

หมวดหมู่:วรรณคดี
หมวดหมู่:ศาสนาแบบอินเดีย
หมวดหมู่:ความเชื่อไทย
หมวดหมู่:ความเชื่อ
หมวดหมู่:เทวี
หมวดหมู่:ประมวลเรื่องปรัมปรา
หมวดหมู่:ศาสนาฮินดู
หมวดหมู่:ศาสนาพุทธ
หมวดหมู่:ศาสนาเชน
ฆิลมาน

ในพระมหาคัมภีร์อัลกุรอานกล่าวถึง* ฆิลมาน* () ว่าเป็นบุรุษหนุ่มชาวสวรรค์ซึ่งมีหน้าที่ดูแลรับใช้ที่เป็นหนึ่งในความชื่นชมยินดีของ*จันนาห์* หรือสรวงสวรรค์ของศาสนาอิสลาม ในโองการที่ 52:24 (และมักหมายถึงโองการที่ 56:17 หมายถึงฆิลมานด้วย)

## ดูเพิ่ม
* มัมลูก
* จานิสซารี
* ฮูรุลอัยน์

## อ้างอิง

หมวดหมู่:ศาสนาอิสลาม
หมวดหมู่:คำศัพท์ศาสนาอิสลาม
หมวดหมู่:เทวดา
ใบรับรองอิสรภาพ

**ใบรับรองอิสรภาพ** () เป็นเอกสารที่รัฐบาลออกให้แก่นักโทษในทัณฑนิคมของประเทศออสเตรเลียเมื่อสิ้นสุดระยะเวลารับโทษ เอกสารนี้ระบุว่า ผู้เคยเป็นนักโทษจะได้กลับคืนสู่ "สรรพสิทธิและอภิสิทธิ์ของเสรีชนในบังคับ" ซึ่งมีผลคือ ผู้นั้นจะกลายเป็นเสรีชนที่สามารถหางานทำหรือออกไปจากนิคมได้

ใบรับรองอิสรภาพเริ่มนำมาใช้ใน ค.ศ. 1810 และจะออกให้แก่ผู้ต้องโทษ 7 ปี 10 ปี หรือ 14 ปีซึ่งได้รับโทษแล้ว หลังจากผู้นั้นทำคำร้องขอไปถึงผู้ว่าการ ผู้ต้องโทษตลอดชีวิตอาจได้รับการอภัยโทษ แต่จะไม่ได้รับใบรับรองอิสรภาพ

นักโทษอาจได้รับอิสรภาพมากขึ้นตามลำดับในสามรูปแบบ รูปแบบแรก คือ ใบสั่งปล่อยก่อนกำหนด (ticket of leave) ซึ่งยังวางข้อจำกัดสำคัญบางประการอยู่สำหรับผู้ที่ได้รับการสั่งปล่อย และจะออกให้ได้เมื่อรับโทษไปแล้วอย่างน้อยกึ่งหนึ่งของระยะเวลาทั้งหมด รูปแบบที่สอง คือ ใบรับรองอิสรภาพ ซึ่งเมื่อรับโทษครบกำหนดแล้ว จะออกใบนี้ให้โดยไม่วางข้อจำกัดใด ๆ อีก รูปแบบที่สาม คือ การอภัยโทษโดยมีเงื่อนไข หรือการอภัยโทษโดยสิ้นเชิง ซึ่งจะมอบให้แก่ผู้ต้องโทษตลอดชีวิต

ข้อมูลบนใบรับรองอิสรภาพมักประกอบด้วยวันที่ ชื่อบุคคล นามแฝง (ถ้ามี) เรือที่นำตัวบุคคลนั้นเข้ามา ปีที่เข้ามา ปีที่ถูกพิพากษา และจำนวนปีที่ต้องรับโทษ ใบรับรองที่ออกระหว่าง ค.ศ. 1827 ถึง 1867 ยังระบุถึงถิ่นกำเนิด อาชีพ ปีเกิด ตำหนิรูปพรรณ และบางครั้งก็มีข้อมูลใบสั่งปล่อยก่อนกำหนดด้วย

ใบรับรองอิสรภาพนั้นมีสองส่วน ส่วนแรก คือ ใบรับรองแท้ ๆ (certificate proper) ออกให้แก่บุคคลผู้มีชื่อในนั้น และบุคคลผู้นั้นจำเป็นต้องพกพาส่วนนี้ไว้ตลอดเวลา ส่วนที่สอง คือ ต้นขั้ว (butt) เป็นสำเนาฉบับเป็นทางการซึ่งรัฐบาลเก็บไว้ในแฟ้ม ส่วนที่เป็นใบรับรองแท้ ๆ นั้นพบเจอได้ยากแล้ว เพราะเจ้าของต้องนำไปใช้เป็นประจำ แต่ส่วนที่เป็นต้นขั้วยังเก็บไว้ในหอจดหมายเหตุและเปิดให้นักวิจัยเข้าถึงได้

เอกสารที่คล้ายกับใบรับรองอิสรภาพคือ ใบรับรองอิสรภาพของอาณานิคม (colonial certificate of freedom) ซึ่งเป็นเอกสารเกี่ยวกับโทษที่ได้รับสำหรับการกระทำผิดหลังจากเข้ามาสู่อาณานิคมแล้ว

นิคมนิวเซาท์เวลส์ได้ออกใบรับรองอิสรภาพไปประมาณ 40,000 ใบ ส่วนแทสเมเนียและออสเตรเลียตะวันตกก็ได้รับตัวนักโทษไว้และออกใบรับรองอิสรภาพให้เช่นกัน

## อ้างอิง

หมวดหมู่:เอกสารทางกฎหมาย
เอฟเอพรีเมียร์ลีก ฤดูกาล 1994–95

**เอฟเอพรีเมียร์ลีก ฤดูกาล 1994–95** (รู้จักกันในชื่อ **เอฟเอ คาร์ลิ่ง พรีเมียร์ชิพ** ด้วยเหตุผลด้านผู้สนับสนุน) เป็นฤดูกาลที่สามของพรีเมียร์ลีก ซึ่งเป็นลีกสูงสุดของฟุตบอลอาชีพในอังกฤษ เนื่องจากมีการตัดสินใจลดจำนวนสโมสรในเอฟเอพรีเมียร์ลีกจาก 22 ทีมเหลือ 20 ทีมเริ่มตั้งแต่ฤดูกาลถัดไป ทำให้มีสโมสรตกชั้นรวมทั้งหมด 4 สโมสร

## ภาพรวม
### การซื้อขาย
ก่อนเริ่มฤดูกาลสถิติการซื้อขายของอังกฤษถูกทำลายเมื่อแบล็กเบิร์นโรเวอส์ ภายใต้การนำของมหาเศรษฐีแจ็ก วอล์กเกอร์ จ่ายเงิน 5 ล้านปอนด์สำหรับค่าตัวของคริส ซัตตัน กองหน้าของนอริชซิตี วัย 21 ปี แต่สถิตินั้นถูกทำลายอีกครั้งในเดือนมกราคมเมื่อแมนเชสเตอร์ยูไนเต็ดจ่ายเงิน 6 ล้านปอนด์สำหรับค่าตัวของแอนดี้ โคลกองหน้าของนิวคาสเซิลยูไนเต็ด ในข้อตกลงที่คีธ กิลเลสพีซึ่งมีค่าตัว 1 ล้านปอนด์ย้ายสลับไปนิวคาสเซิล

การซื้อขายที่สำคัญอื่น ๆ ก่อนและระหว่างฤดูกาล 1994-95 ได้แก่ วินนี่ แซมเวย์ส (ทอตนัมฮอตสเปอร์ ไปเอฟเวอร์ตัน, 2 ล้านปอนด์), เดวิด โรคาสเซิล (แมนเชสเตอร์ซิตี ไป เชลซี, 1.25 ล้านปอนด์), เยือร์เกิน คลินส์มันน์ (โมนาโกไปทอตนัมฮอตสเปอร์, 2 ล้านปอนด์), จอห์น สเกลส์ (วิมเบิลดันไปลิเวอร์พูล 3 ล้านปอนด์) และพอล คิตสัน (ดาร์บีเคาน์ตีไปนิวคาสเซิลยูไนเต็ด 2.2 ล้านปอนด์)

### สรุป
แชมป์ตกเป็นของแบล็กเบิร์นโรเวอส์ ซึ่งแชมป์ล่าสุดของพวกเขาคือในปี ค.ศ. 1914 และเป็นแชมป์รายการใหญ่ครั้งแรกในรอบ 67 ปี (ครั้งล่าสุดคือเอฟเอคัพ ฤดูกาล 1927–28) ทีมของเคนนี ดัลกลิชคว้าแชมป์ในวันสุดท้ายของฤดูกาล แม้จะพ่ายให้กับสโมสรเก่าอย่างลิเวอร์พูล 1-2 ที่แอนฟีลด์ ขณะที่คู่แข่งอย่างแมนเชสเตอร์ ยูไนเต็ดทำได้เพียงเสมอกับเวสต์แฮม ยูไนเต็ด 1-1 ที่บุลินกราวนด์ นี่หมายความว่าแบล็กเบิร์นโรเวอส์ผ่านเข้าไปแข่งฟุตบอลยูโรเปียนคัพเป็นครั้งแรกในประวัติศาสตร์ของพวกเขา ขณะที่แมนเชสเตอร์ยูไนเต็ดซึ่งจบด้วยตำแหน่งรองแชมป์เข้าไปแข่งยูฟ่าคัพโดยห่างกันเพียงแต้มเดียว

นอกจากนี้ทีมที่ผ่านเข้ารอบคัดเลือกยูฟ่าคัพ ยังมี นอตทิงแฮมฟอเรสต์ (ซึ่งจบอันดับสามในฤดูกาลแรกหลังจากกลับสู่พรีเมียร์ลีก), ลิเวอร์พูล (จบอันดับสี่และคว้าแชมป์ลีกคัพสมัยที่ห้า) และอันดับห้าคือลีดส์ยูไนเต็ด

จำนวนทีมในลีกสำหรับฤดูกาลถัดไปจะลดลงเหลือ 20 ทีม ซึ่งทำได้โดยการเพิ่มจำนวนทีมตกชั้นเป็นสี่ทีม และลดจำนวนทีมที่เลื่อนชั้นจากดิวิชัน 1 เหลือสองทีม

## อ้างอิง

หมวดหมู่:ฤดูกาลในพรีเมียร์ลีก
วัดไพรสณฑ์สุนทร

**วัดไพรสณฑ์สุนทร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่กลอง อำเภออุ้มผาง จังหวัดตาก มีที่ดินตั้งวัดเนื้อที 4 ไร่ 1 งาน 50 ตารางวา อาณาเขต ทิศเหนือยาว 35 เมตร ติดต่อกับทางสาธารณะ ทิศใต้ยาว 50 เมตร ติดต่อกับทางสาธารณะ ทิศตะวันออกยาว 33 เมตร ติดต่อกับถนนหลวง ทิศตะวันตกยาว 36 เมตร ติดต่อกับลำน้ำแม่กลองเก่า ปัจจุบันมีพระครูสุนทรถิรธรรม (บุญตัน ถิรปุญฺโญ) ดำรงตำแหน่งเจ้าอาวาส

วัดไพรสณฑ์สุนทร เดิมมีนามว่า **วัดแม่กลองเก่า** ตั้งวัดเมื่อ พ.ศ. 2400	ได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2535 ประชาชนร่วมใจกันจัดสร้างวัดนี้

พื้นที่ตั้งวัดเป็นที่ราบมีถนนและหมู่บ้านล้อมรอบ อาคารเสนาสนะต่าง ๆ มีศาลาการเปรียญเป็นอาคารไม้ กุฏิสงฆ์เป็นอาคารไม้ ปูชนียวัตถุที่สำคัญ ได้แก่ พระประธานในศาลาการเปรียญ เนื้อทองเหลืองพระพุทธรูปอยู่ที่กุฏิสงฆ์เป็นพระพุทธรูปปูนปั้นอีกองค์หนึ่ง

## อ้างอิง

ไพรสณฑ์สุนทร
หมวดหมู่:อำเภออุ้มผาง
ชเปียทซ์

**ชเปียทซ์** () เป็นเมืองชนบทและเทศบาลในภูมิภาคแบร์เนอร์โอเบอร์ลันท์ ประเทศสวิตเซอร์แลนด์ ตั้งอยู่บนชายฝั่งด้านทิศใต้ของทะเลสาบทูน ชเปียทซ์มีการตั้งรกรากของผู้คนตั้งแต่ยุคสัมฤทธิ์และยุคเหล็ก โดยมีการขุดค้นพบหลุมศพที่บรรจุขวาน มีด และอาวุธสัมฤทธิ์จากเมื่อกว่า 1,750 ถึง 1,500 ปีก่อนคริสต์ศักราชในบริเวณนี้

ในยุคโรมัน ไม่มีการตั้งถิ่นฐานถาวรในบริเวณนี้ แต่ก็ยังมีการค้นพบเหรียญกษาปณ์และหลุมศพของชาวโรมันในพื้นที่นี้ ต่อมาภายหลังการล่มสลายของจักรวรรดิโรมันตะวันตกในคริสต์ศตวรรษที่ห้า ชเปียทซ์กลายเป็นแหล่งตั้งถิ่นฐานของนานาชนกลุ่มที่กระจายตัว และแล้วใน ค.ศ. 933 พระเจ้ารูดอล์ฟที่ 2 กษัตริย์แห่งบูร์กอญ ก็ทรงก่อสร้างปราสาทชเปียทซ์ในพื้นที่แห่งนี้ และมอบหมายขุนนางชั้นยศไฟรแฮร์เป็นผู้ปกครองชเปียทซ์

## อ้างอิง

หมวดหมู่:เมืองในประเทศสวิตเซอร์แลนด์
ผัดฉ่า

**ผัดฉ่า** เป็นอาหารไทยประเภทผัด โดยนำพริกขี้หนู กระเทียม และพริกไทย ตำหรือโขลกรวมกัน ผัดกับกระชายซอย พริกไทยสด ใบกะเพราหรือใบโหระพา ใบมะกรูดฉีก ผัดกับปลา อาหารทะเล หรือเนื้อได้ทุกชนิด มีรสออกเค็มและเผ็ดจัด รับประทานกับข้าวสวย

สันนิษฐานว่าที่ชื่อผัดฉ่าเพราะเป็นเมื่อผัดแล้วจะได้เสียงฉ่าเพราะต้องผัดกับไฟแรง และใช้ระยะเวลาสั้นในการผัด มีกลิ่น รสร้อนแรง

ผัดฉ่าต่างจากผัดเผ็ด โดยผัดเผ็ดจะผัดกับพริกแกง ใบมะกรูด ส่วนผัดฉ่าเป็นผัดพริกแกงที่ใส่ใบมะกรูด พริกไทยอ่อน และถ้าเป็นการผัดวัตถุดิบประเภทปลา จะใส่กระชายลงไปด้วย เพื่อดับกลิ่นคาว นอกจากนั้นผัดฉ่ายังคล้ายกับผัดขี้เมา ต่างกันที่ผัดฉ่าจะใส่กระชายเพิ่มไปด้วย รวมถึงผัดฉ่ามักใส่อาหารทะเลมากกว่า

## อ้างอิง

หมวดหมู่:อาหารไทย
ประธานคณะกรรมาธิการยุโรป

**ประธานคณะกรรมาธิการยุโรป** () เป็นประมุขแห่งคณะกรรมาธิการยุโรป อันเป็นสถาบันฝ่ายบริหารของสหภาพยุโรป (อียู) ประธานคณะกรรมาธิการยุโรปมีหน้าที่รายงานต่อรัฐสภายุโรป จึงมีเกียรติยศเทียบได้กับหัวหน้ารัฐบาลของนานาประเทศ ประธานคณะกรรมาธิการยุโรปได้รับอำนาจแต่งตั้ง สับเปลี่ยน และปลดกรรมาธิการตามความจำเป็น คณะกรรมาธิการยุโรปเป็นสถาบันเดียวที่มีอำนาจเสนอร่างกฎหมายเพื่อตราบังคับใช้เป็นกฎหมายสหภาพยุโรป

ประธานคณะกรรมาธิการยุโรป, ประธานคณะมนตรียุโรป และผู้แทนระดับสูงของสหภาพยุโรปด้านการต่างประเทศและนโยบายความมั่นคง สามตำแหน่งดังกล่าวคือผู้ที่สามารถทำหน้าที่เป็นตัวแทนของสหภาพยุโรปในการประชุมและการเจรจากับประเทศหรือองค์กรนอกสหภาพยุโรป

ประธานคณะกรรมาธิการยุโรปได้รับการเสนอชื่อโดยคณะมนตรียุโรป และได้รับการเลือกตั้งโดยรัฐสภายุโรป มีวาระดำรงตำแหน่งคราวละห้าปี สามารถดำรงตำแหน่งหลายวาระ ประธานคนปัจจุบันคือ อัวร์ซูลา ฟ็อน แดร์ ไลเอิน

## อ้างอิง

หมวดหมู่:สหภาพยุโรป
แกงชักส้ม

**แกงชักส้ม** เป็นอาหารไทยประเภทแกง เคยนิยมแพร่หลายในภาคกลาง พริกแกงประกอบด้วยพริกแห้ง หอมแดง กะปิ มีลักษณะคล้ายแกงส้ม โดยแกงชักส้มมีลักษณะคล้ายกับแกงส้มน้ำใส แต่มีรสเปรี้ยวจัดกว่าแกงส้ม แกงชักส้มมีรสเปรี้ยวนำ โดยเกิดจากรสเปรี้ยวซ่าของมะกรูด มีกลิ่นหอมจากผิวและใบมะกรูด กับรสเปรี้ยวกลมกล่อมจากส้มมะขามเปียก มีรสเค็มตาม ไม่ค่อยนิยมใส่ผัก จะเน้นไปที่เนื้อปลาเสียมากกว่า เนื้อสัตว์ที่นิยมนำมาแกง ได้แก่ ปลาสวาย ปลาเทโพ ปลาช่อน หัวปลาเค็ม ปลาดุกทะเล และไข่ปลาริวกิ หากใส่ผักจะใส่ผักบุ้ง บางตำรับใช้ผักกระเฉดแทนผักบุ้ง 

แกงชักส้มต่างจากแกงคั่วส้ม (ที่เป็นที่รู้จักมากคือแกงเทโพ) ตรงที่แกงคั่วส้มมีรสชาติเปรี้ยวนำและแกงด้วยพริกแกงกับกะทิ

ในวัฒนธรรมประชานิยม ปรากฏแกงชักส้มในละครเรื่อง *[[พิษสวาท]]*

## อ้างอิง

หมวดหมู่:แกง
หมวดหมู่:อาหารไทยภาคกลาง
โชยะ อิชิเงะ

**โชยะ อิชิเงะ** (; 20 สิงหาคม ค.ศ. 1990 -) เป็นนักแสดงและนักพากย์ชาวญี่ปุ่น สังกัดอยู่อินเทนชัน ในฐานะนักพากย์ยังเคยสังกัดอยู่แผนกนักพากย์ของสตาร์ดัสต์โปรโมชัน เกิดที่จังหวัดไซตามะ

## ผลงานพากย์
* *[[ยูกิโอ VRAINS]]* (ฟูจิกิ ยูซากะ)
* *[[ก็อดซิลล่า ปฐมบทวิบัติโลก]]* (อาริกาวะ ยุง)
* *[[หนุ่มเย็บผ้ากับสาวนักคอสเพลย์]]* (โกโจ วากานะ)
* *[[ศึกอลวนต่างดาวป่วนโลก]]* (ลูโด ชุบาริเอะ)
* *[[ราชานักล่าอัคคี]]* (โคชิ)
* *[[เรื่องอลวน คน ปีศาจ]]* (นิโนะคุรุ โซวงะ)

## อ้างอิง

หมวดหมู่:บุคคลจากจังหวัดไซตามะ
หมวดหมู่:นักพากย์ชายชาวญี่ปุ่น
หมวดหมู่:นักแสดงชายชาวญี่ปุ่น
น้ำปลาหวาน

**น้ำปลาหวาน** เป็นเครื่องจิ้มชนิดหนึ่งของอาหารไทย มีรสเค็มจากน้ำปลาและรสหวานจากน้ำตาล โดยนำน้ำปลาและน้ำตาลมาเคี่ยวด้วยกัน ใส่หอมแดง พริกแห้ง พริกขี้หนูสด กุ้งแห้ง โดยบางสูตรนั้นจะใส่กะปิเข้าไปด้วย เพื่อทำให้รสชาติกลมกล่อม

น้ำปลาหวานเป็นเครื่องจิ้มที่ใช้รับประทานคู่กับผลไม้รสเปรี้ยวต่าง ๆ โดยเฉพาะมะม่วง และผลไม้รสเปรี้ยวอื่น ๆ อย่างมะยม มะขาม มะเฟือง มะกอก และกระท้อน ฯลฯ รวมถึงยังเป็นเครื่องจิ้มคู่กับอาหารคาวได้อีกด้วย เช่น สะเดาน้ำปลาหวานที่รับประทานคู่กับสะเดา ปลาย่าง กินกับผักต่าง ๆ โดยมีส่วนผสมที่แตกต่างจากน้ำปลาหวานที่จิ้มกับผลไม้ คือ ใส่น้ำมะขามเปียกมาเคี่ยวรวมกัน เพื่อให้มีครบ 3 รสชาติ เค็ม หวาน เปรี้ยว โรยหน้าด้วยกระเทียมเจียว หรือหอมเจียว และต้องใช้เป็นพริกแห้งเท่านั้น และยังเป็นน้ำจิ้มของเมี่ยงคำ มีพื้นฐานมาจาก น้ำ 3 รส เช่นเดียวกับสะเดาน้ำปลาหวาน ด้วยส่วนผสมหลักอย่าง น้ำปลา น้ำตาล และน้ำมะขามเปียก แต่ต่างที่ส่วนผสมที่เพิ่มขึ้นมาตามแต่ละสูตร เช่น ข่า ขิง ตะไคร้ หอมแดงที่ตำละเอียด เป็นต้น

ในวัฒนธรรมประชานิยม ปรากฏมะม่วงน้ำปลาหวานในละครเรื่อง *[[บุพเพสันนิวาส]]*

## อ้างอิง

หมวดหมู่:อาหารไทย